
„Pasaulis nėra nei didelis, nei mažas.“ 


1999 metų gruodžio 14-osi0s popietę ūmai supratau, kad 
mano naujametis vakaras, ko gero, bus sugadintas, - beje, 
kaip ir visada. Felikso Foro aveniu pasukau į dešinę ir už- 
ėjau į pirmą pasitaikiusią kelionių agentūrą. Darbuotoja ap- 
tarnavo klientą. Tai buvo juodaplaukė mergina, vilkinti pa- 
laidine folkloriniais motyvais, su papuošalu kairėje šnervė- 
j€; jos plaukai buvo dažyti chna. Apsimesdamas ramus, 
ėmiau rinktis lankstinukus su kelionių pasiūlymais. 

— Ar galiu jums kuo nors padėti? - išgirdau netrukus. 

Ne, ji negalėjo man padėti; niekas negalėjo man padėti. 
Man tik norėjosi grįžti namo ir kasytis pautus vartant siūlo- 
mų viešbučių katalogus; tačiau mergina ėmė mane kalbinti, 
ir aš nežinojau, kaip man jos atsikratyti. 

— Norėčiau vykti sausio mėnesį... - atsakiau vylingai šyp- 
sodamasis. 

— Ketinate vykti ten, kur šilta? — išbėrė ji kaip žirnius. 

— Taip, bet mano galimybės gan ribotos, - kukliai atsa- 
kiau. 


Kelionių agentūros darbuotojui kalbantis su turistu - bent 
jau tokią nuomonę susidariau sklaidydamas įvairius perio- 

dinius kelionių leidinius — paprastai siekiama išvengti ko- 
mercinių santykių, nebent netyčia yla išlįstų iš maišo: tikra- 
sis tokių derybų - svajonių išsipildymo, neatsiejamo nuo siū- 
lomos kelionės, — tokio komercinio pokalbio tikslas — pa- 
slaptingas, nepaprastai žmogiškas ir kone mistinis. Pamė- 
ginkite akimirką pasijusti turistu. Ką gi tai reiškia? Ogi tai, 
kad jūs privalote išklausyti visus pasiūlymus, kuriuos jums 
pateikia kelionių profesionalas, o dažniausiai profesionalė, 
sėdinti priešais jus. Ji išsamiai supažindins jus — tokios yra 
jos pareigos - su kataloge siūlomų pramoginių kelionių lais- 
valaikio bei kultūrinėmis galimybėmis; ji daugiau ar mažiau 
turi susidariusi savo nuomonę apie klientų rūšį, praktikuoja- 
mas sporto šakas bei pažinčių galimybes; taigi jūsų laimė - ar 
bent galimos laimės sąlygos - keletą savaičių priklauso nuo 
šios merginos. Jos nuomone, nereikia klientui siūlyti stere- 
otipinės „standartinių“ atostogų formulės: svarbiausia - kuo 
geriau nuspėti jūsų lūkesčius, troškimus ir netgi slapčiau- 
sias viltis. 


— Galime pasiūlyti Tunisą. Tai - klasikinė kelionė, gan pigi 
sausį... - pradėjo ji vien tam, kad ką nors pasakytų. - Taip 
pat Pietų Maroką: ten labai gražu ne sezono metu. 

Kodėl ne sezono metu? Pietų Marokas labai gražus vi- 
sus metus. Aš labai gerai pažinojau Pietų Maroką, galbūt 
netgi geriau nei šita kvailė. Sutinku, jog tai gražus kraštas, 
bet jis nebuvo tai, ko man išties reikėjo, ir šitai privalėjau 
jai įrodyti. 

— Man nepatinka arabų šalys, - nutraukiau ją. - Beje... 

Mąstydamas apie tai, prisiminiau vieną libanietę, sutiktą 
grupinio sanguliavimo klube: nepaprastai karštą moterį su 

gera tarpviete, labai švelnią, be to, dar ir didelėmis krūti- 
mis. Tarp kita ko, vienas bendradarbis man pasakojo apie 
tokį Nouvelles Frontiėres viešbutį Hamamete*, į kurį atvyk- 
davusios alžyriečių moterų grupės pasilinksminti moterų 
draugijoje, nedalyvaujant jokiam vyrui; jis išsaugojo puikų 
tokių pasilinksminimų prisiminimą. Tiesą sakant, gal ir ver- 
tėjo aplankyti kokią nors arabų šalį, jeigu būtum tikras, jog 
joms pavyks atsikratyti tos sušiktos religijos. 

— Aš nusiteikęs ne prieš arabų šalis, bet prieš musulmo- 
niškas šalis apskritai, — tęsiau. —- Gal galėtumėte pasiūlyti 
kokią nors nemusulmonišką arabų šalį? 

Tai buvo gan sunkus klausimas, tarsi būtume žaidę garsų- 
jį žaidimą „Klausimai čempionui“. Arabų šalis, tačiau ne- 
musulmoniška... Praėjo keturiasdešimt sekundžių. Ji buvo 
kiek prasižiojusi. 

— Galime dar pasiūlyti Senegalą... - susizgribo mergina, 
norėdama nutraukti tylą. 

Senegalas? Kodėl gi ne? Girdėjau, kad Vakarų Afrikoje 
baltieji itin vertinami. Užtenka nueiti į diskoteką, kad par- 
sivestum merginą į savo namelį; netgi ne kekšę, antra ver- 
tus, jos tai daro iš malonumo. Žinoma, visos jos mėgsta do- 
vanas, auksinius papuošalus. Bet kuri gi moteris nemėgsta 
dovanų? Nežinau, kodėl apie visa tai galvojau. Kad ir kaip 
ten būtų, neturėjau jokio noro dulkintis. 

— Neturiu jokio noro dulkintis, - pratariau. 

Mergina nustebusi pakėlė į mane akis. Be jokios abejo- 
nės, pernelyg pasiskubinau su tokiu savo samprotavimu. Ji 
ir vėl įniko vartyti popierius. 


* Kurortinis miestas Tunise (vert. past. ). 

— Beje, pradinė kelionės į Senegalą kaina — šeši tūkstan- 
čiai frankų... — užbaigė ji. 

Liūdnai papurčiau galvą. Mergina atsistojo ir nuėjo pa- 
imti kito aplanko su kelionių pasiūlymais. Šios merginos vis 
dėlto nėra jau tokios kvailos: jos gan jautrios ekonominiams 
argumentams. Tuo metu lauke, gatvėje, praeiviai mynė per 
sniegą, pamažu virstantį pliurza. 


Grįžusi mergina atsisėdo priešais mane ir tiesiai šviesiai, jau 
visai kitokiu tonu manęs paklausė: 

— Jums niekad nebuvo kilusi mintis nuvykti į Kanarų salas? 

Man tylint, ji metė su tikros savo srities Žinovės šypsena: 

— Žmonėms retai kada kyla mintis nuvykti į Kanarų sa- 
las... Tai - salynas, besidriekiantis išilgai Afrikos krantų, ska- 
laujamas Golfo srovės; ten šilta visus metus. Teko kalbėtis 
su klientais, kurie ten maudėsi sausio mėnesį. 

Ji leido man suvirškinti pateiktą informaciją ir tęsė: 

— Galime nebrangiai pasiūlyti poilsinę kelionę į Bugenvi- 
l; Plają. Kelionės kaina savaitei - trys tūkstančiai du šimtai 
devyniasdešimt frankų, įskaičiuota viskas. Išskrendame iš 
Paryžiaus sausio 9, 16 ir 23 dienomis. Viešbučiai - keturių 
žvaigždučių, aukščiausios klasės, atitinkantys visus šalies rei- 
kalavimus: vonios kambariai su visa įranga, plaukų džiovin- 
tuvais, kondicionieriais, telefonu, televizoriumi, mini baru, 
asmeniniu mokamu seifu, su balkonu į baseino pusę (arba į 
jūros pusę už papildomą mokestį). Yra tūkstančio kvadra- 
tinių metrų baseinas su džakuzi, suomiška bei turkiška pir- 
timi ir treniruoklių sale. Taip pat yra trys teniso kortai, dvi 
skvošo aikštelės, mini golfas bei stalo teniso salė. Vyks tra- 
dicinio šokio spektakliai, ekskursijos, organizuojamos tie- 

siai iš viešbučio (ekskursijų programas rasite vietoje). Į kai- 
ną taip pat įeina draudimo paslaugos, visa reikiama pagal- 
ba bei kelialapio grąžinimo išlaidos. 
— Ir kur visa tai yra? — negalėjau susilaikyti nepaklausęs. 
— Lansarotėje. 


1999-ųjų sutiktuvės buvo nekokios; mėginau prisijungti prie 
interneto, tačiau nesėkmingai. Buvau ką tik persikraustęs į 
naują vietą; manau, kad reikėjo perdiegti modemą ar dar 
ką nors kita sugalvoti. Tuščiai stengtis man greit nusibodo, 
ir apie vienuoliktą valandą vakaro aš užmigau. Tai buvo gan 
šiuolaikiškos Naujųjų metų sutiktuvės. 

Nusprendžiau vykti sausio 9 dieną. Orli oro uoste, spau- 
dos kioske, pažymėtame „H“ raide, kuris neseniai buvo per- 
krikštytas anglišku pavadinimu Relay, nusipirkau keletą laik- 
raščių. Passion Glisse siūlė savo įprastinę apžvalgą. Paris- 
Match nemažai puslapių skyrė Bernaro Anri Levio knygai 
apie Žaną Polį Sartrą. Le Nouvel Observateur domėjosi pa- 
auglių seksualumu bei šimtosiomis Prevero metinėmis. 
Libėration dar sykį grįžo prie žydų genocido klausimo, jo 
atminimo pagerbimo, prie skausmingos nacių praeities eks- 
humacijos Švedijoje. Nusprendžiau, kad iš esmės nebuvo 
verta keisti amžiaus. Be to, amžiaus niekas ir nekeitė; bū- 
tent tai pabrėžė vienas kalbininkas laidoje „Galima ginčy- 
tis“, kurią Žiūrėjau iš vakaro; juk šimtmetis (tiksliau, ne šimt- 
metis, o tūkstantmetis) keisis tik 2001 metų pradžioje. Jeigu 
šią jo Mintį suprasime paraidžiui, be abejo, jis buvo teisus tai 

sakydamas; tačiau buvo aišku, kad jis tai darė vien norėda- 
mas paerzinti Delariu*. Tačiau kad ir kaip ten būtų, 2000-1eji 
prasidėjo skaičiumi 2, ir visi tai puikiai žinojo. 


Prancūziją ir Ispaniją perskridome sėkmingai; aš beveik vi- 
są laiką miegojau. Kai nubudau, lėktuvas skrido virš Portu- 
galijos krantų atskleisdamas sausą jos geomortologiją; tada 
pasuko vandenyno link. Pamėginau dar sykį pasidomėti laik- 
raščių turiniu. Virš Atlanto leidosi saulė; ir vėl prisiminiau 
vakarykštę laidą. Joje dalyvavusi viena pornofilmų aktorė į 
tūkstantmečio kaitą žvelgė ramiai: jos nuomone, vyrai visa- 
da liks vyrai, - štai ir viskas. Tačiau istorikas teikė tam tikros 
svarbos jau pačiai amžiaus sąvokai, žvelgdamas į jį metafo- 
riškai; taigi, pasak jo, devynioliktasis amžius išties baigėsi 
tik 1914-aisiais. Kažkoks kairiųjų pažiūrų genetikas pratrū- 
ko: jam buvo tiesiog nesuvokiama ir begėdiška, kad 2000 
metais dar šitiek Žmonių mūsų planetoje miršta iš bado. O 
kažkoks dešiniųjų pažiūrų akademikas tik pasišaipė: kaip ir 
visi, jis apverkė karus ir badą; todėl jam atrodė, kad ketini- 
mas pakeisti žmonijos likimą - tik tuščias reikalas; visų pir- 
ma reikėtų keisti pačią žmonių prigimtį. Šiuo požiūriu jis 
visiškai sutarė su pornofilmų aktore, su kuria, rodos, nuo 
pat laidos pradžios užsimezgė abipusis sutarimas šiuo klau- 
simu. Tačiau būdamas menkai informuotas apie naujausius 
molekulinės biologijos laimėjimus, jis net nenutuokė, kad 
toks pakeitimas (kurį jis įvardijo kaip savo troškimą, būda- 
mas tikras tokio pakeitimo negalimumu) nuo šiol buvo vi- 
siškai įmanomas dalykas ir netgi per trumpą laiko tarpą. O 


* Populiarios Prancūzijoje laidos „Galima ginčytis“ vedėjas (vert. past. ). 

dėl kairių pažiūrų genetiko, jam, be abejo, tai buvo žinoma, 
tačiau, būdamas fanatiškas politinės veiklos bei demokrati- 
jos šalininkas, jis su pasibaisėjimu kratėsi šios minties. Trum- 
pai tariant, kaip ir visada, į šią debatų laidą susirinko vieni 
kvailiai. Aš vėl užmigau, kol pagaliau lėktuvas ėmė leistis. 
Jeigu taip bus ir toliau, pamaniau sau, mes dar negreitai 
sulauksime dvidešimtojo amžiaus pabaigos. 


Reikia pripažinti, kad turistai į viešbutį buvo pristatomi or- 
ganizuotai. Štai kas liktų iš dvidešimtojo amžiaus: mokslai 
bei technika. Šiaip ar taip, mikrobusas „Toyota“ buvo visai 
kas kita nei diližanas. 


Lansarotė sunkiai galėtų rungtis su Korfu ar Ibiza crazy 
techno afternoons atostogų srityje, o dar mažiau ji gali tai- 
kyti (dėl aiškių priežasčių) į žaliąjį turizmą. Salą būtų gali- 
ma apibūdinti nebent kaip kultūrinio turizmo vietą, - to- 
kio kultūrinio turizmo, kokį taip liaupsina daugelis moky- 
tojų pensininkų ir kitų pagyvenusių žmonių, kilusių iš pa- 
našios aplinkos. Ispanijai priklausančioje saloje, jeigu joje 
nevyktų naktinės diskotekos, būtų galima tikėtis rasti griu- 
vėsių liekanų (baroko stiliaus vienuolynų, viduramžių tvir- 
tovių ir t. t.). Deja, visi šie nuostabūs dalykai buvo sugriauti 
1730-1732 metais per žemės drebėjimą bei neregėtai stip- 
rų ugnikalnių išsiveržimą. Taigi dėl kultūrinio turizmo taip 
pat galime būti ramūs. 

Atsižvelgiant į salos galimybių ribotumą, visiškai nenuos- 
tabu, kad Lansarotę lanko įtartini anglosaksų pensininkai, 
lydimi šmėkliškų norvegų turistų (vienintelis jų gyvenimo 
tikslas, rodos, - skleisti legendą, pasak kurios, kažkas lyg ir 
matęs žmones maudantis sausį). Tiesą sakant, ko tik nesu- 
geba tie norvegai? Jie yra ypač netikę: degindamiesi sau- 
lėje kone tuojau pat miršta. 1950-ųjų pradžioje pradėjus 
plėtoti Lansarotėje turizmą, jie apleido salą, taip trokšta- 

mą, bet esančią toli pietuose, - kaip vieną gražią dieną 
būtų pasakęs Andrė Bretonas*. Iki šiol gyventojų atmin- 
tyje išliko keistas prisiminimas apie juos; apie jų lankymą- 
si šiose vietose taip pat liudija kai kurie valgiaraščiai su 
veik nusitrynusiomis nuo laiko raidėmis, parašyti norvegų 
kalba ir iškabinti prie restoranų, kurie dažniausiai esti tušti, 
įėjimo. Daugiau šiame pasakojime apie norvegus nekal- 
bėsime. 

Nieko panašaus negalėtume pasakyti apie anglus nei apie 
sunkumus, kuriuos galėtų kelti anglų atostogautojai. Vokie- 
čiai taip pat nekelia jokių rūpesčių (jie keliauja visur, kur 
tik yra saulės), dar mažiau jų kelia italai: šie keliauja visur, 
kur tik esama dailių užpakaliukų); o apie prancūzus geriau 
patylėsime**. Iš visų europiečių, turinčių vidutines ar dide- 
les pajamas, vieninteliai anglai, regis, nesilanko įprastose 
atostogų vietose. Nuolat atliekami kruopštūs tyrimai, rei- 
kalaujantys nemenkų lėšų, vis dėlto padeda stebėti jų elgesį 
per atostogas. Susibūrę į nedideles kolonijas jie vyksta į ne- 
pažįstamas salas, tokias kaip Malta, Madera ar Lansarotė, 
nepasiemę jokių kelionės lankstinukų. Atvykę į vietą jie iš 
naujo susikuria pagrindinius gyvenimo principus. Paklaus- 
ti, kodėl pasirinko tokią kelionę, jie atsako išsisukinėdami, 


* Andrė Bretonas - prancūzų rašytojas, gyvenęs 1896-1966 metais, siurrealizmo pradi- 
ninkas ir teoretikas, taip pat poetas ir meno kritikas (vert. past. ). 

** Vis dėlto nepamirškime, kad „Keliautojo žinynas“ išėjo Prancūzijoje (kurį, beje, šian- 
dien galime rasti tik ispanų kalba); šis žinynas, iš pradžių turėjęs „kilnių“ užmojų (ekolo- 
ginių, taip pat humanitarinių), skatinęs patirti meilės istorija ar kvietęs į „intelektualią“ 
kelionę bei užmegzti naują pažintį (pirmiausia reikia stengtis suprasti prieš pasmerkiant), 
gan įnirtingai ieškoti „autentiškumo“, kuris baigia išnykti, taigi šis žinynas gebėjo pateikti 
naujas taisykles tarptautinio kvailumo srityje. Galime patikinti skaitytoją, kad šiame „Ke- 
liautojo žinyne“ nerasime paminėtos Lansarotės (aut. past. ). 

vos ne mikčiodami: „Atvykau todėl, kad jau lankiausi čia 
pernai“. Iškart matyti, jog anglas pernelyg netrokšta naujų 
atradimų. Tiesą sakant, atvykę į vietą pastebime, kad jo ne- 
domina nei architektūra, nei gamtovaizdžiai, nei kas nors 
kita. Vakarėjant ir vėl jį sutinkame po trumpo pabuvimo 
paplūdimyje sėdintį prie stalo, nukrauto keistais aperityvais. 
Taigi iš anglo apsilankymo kokioje nors vasarvietėje neturė- 
tume spręsti apie tos vietovės reikšmingumą, jos grožį ar 
turizmo galimybes. Anglas kur nors vyksta vien todėl, kad 
yra tikras, jog ten sutiks kitų anglų. Šiuo atžvilgiu jis yra 
visiška priešingybė prancūzui, tuščiai būtybei, o sykiu ir sa- 
vimylai, kuriam sutikti tėvynainį užsienyje — tiesiog nepa- 
kenčiama. Šiuo požiūriu Lansarotė yra vieta, kurią galima 
būtų pasiūlyti prancūzams. Ją netgi galima būtų pasiūlyti 
paslaptingiesiems prancūzų poetams, kurie visą savo laisva- 
laikį galėtų rašyti tokius kūrinius kaip: 


Sešėlis, 
Sešėlio šešėlis, 
Pėdsakai uoloje. 


Arba, kaip rašė Gilevičius*: 


Akmenėli, 
Mažas akmenėli, 
Tu kvėpuoji. 


* Eugenijus Gilevičius - prancūz etas (gimęs 1907 metais), parašęs eilėraščių rinkini 
£8€NnI)j p ųŲpo g1ImĘ p . ų | 
„Pasmerktasis mirčiai“ (vert. past. ). 

Aptaręs paslaptingąjį prancūzų poetą, galiu dabar pasidomėti 
ir paprastu prancūzų turistu. Reikia pripažinti, jog neturė- 
damas savo įprasto „Keliautojo žinyno“ paprastas prancū- 
zų turistas gali patirti Lansarotėje įvairių siaubingo nuobo- 
dulio apraiškų. Anglui tai nekeltų jokių rūpesčių; tačiau 
prancūzas, tuščia būtybė, yra dar ir nepakantus bei lengva- 
būdis. Jis, liūdnai pagarsėjusio „Keliautojo žinyno“ išradė- 
jas, kadaise sukūrė ir garsųjį „Mišelino vadovą“, kuris, pa- 
teikdamas gudriai sumanytą žvaigždučių sistemą, pirmą kar- 
tą, remdamasis pramoginiu potencialu, sukūrė sisteminio 
planetos turizmo tinklo sąlygas. 

Taigi turistinių pramogų Lansarotėje ne itin gausu; jų ras- 
tume tik porą. Viena jų - tai Kaktusų sodas, esantis šiauri- 
nėje Gautizos dalyje. Įvairios kaktusų rūšys, atrinktos dėl 
savo bjaurios morfologijos, rikiuojasi ten išilgai alėjų, grįstų 
vulkaninės kilmės akmenimis. Išsikeroję, aštriais spygliais, 
visi šie kaktusai puikiai simbolizuoja augalų pasaulio šlykš- 
tumą, jei ne dar daugiau. Kaktusų sodas, šiaip ar taip, nėra 
didelis; aš jame užtrukčiau ne daugiau kaip pusvalandį; ei- 
damas į šią ekskursiją prisijungiau prie grupės, dar reikėjo 
laukti kažkokio belgo su ūsais. Praėjau pro vyrą, kuris su- 
stingęs žiūrėjo į didžiulį violetinį bybio formos kaktusą, me- 
niškai pasodintą tarp dviejų mažesnių, kurie, ko gero, vaiz- 
davo pautus. Man įspūdį padarė šio vyriškio susikaupimas: 
be jokios abejonės, tai buvo tikrai įdomus reiškinys, tačiau 
ne vienintelis. Kiti kaktusai savo formomis priminė snaigę, 
miegantį žmogų, ąsotį. Puikiai prisitaikę prie beviltiškai na- 
tūralios aplinkos, kaktusai kerojo morfologiškai laisvai, jei 
galima taip pasakyti. Dažniausia augdami vieni, jie visiškai 
neprivalo prisitaikyti prie vienokių ar kitokių augmenijos 

vystymosi reikalavimų. Plėšrieji gyvūnai, beje, ne itin gau- 
sūs šiose vietose, išsyk atšoka, pajutę aštrius kaktusų spyg- 
lius. Taigi, nepatirdami selekcijos spaudimo, šie augalai gali 
nesivaržydami keroti ir įgauti pačias burleskiškiausias for- 
mas, keliančias turistams nuostabą. Kai kurie jų, primenan- 
tys lytinius patinų organus, ypač nemenką įspūdį daro italų 
turistėms; tačiau šio ūsočiaus, savo išvaizda panėšinčio į bel- 
gą, vaizduotė siekė kur kas toliau; šiame vyre galėjau įžvelgti 
visas tikro susižavėjimo apraiškas. 


Antroji Lansarotės lankytina vieta kur kas didesnė; būtent 
ji ir buvo įdomiausia šios kelionės atrakcija. Tai Timanfajos 
nacionalinis parkas, esantis pačiame ugnikalnių išsiveržimų 
epicentre. Be abejo, žodžiai „nacionalinis parkas“ neturi nu- 
vilti: galime būti kone tikri, jog šiame dvylikos kvadratinių 
kilometrų draustinyje nesutiksime jokio gyvo žvėrelio, iš- 
skyrus keletą kupranugarių, skirtų turistų pramogai. Mik- 
robuse, kurį išnuomojo viešbutis, sėdėjau šalia ūsočiaus. 

Pavažiavę keletą kilometrų, įsukome į tiesų kelią, besi- 
driekiantį tarp akmenų chaoso. Pirmasis sustojimas foto- 
grafuoti buvo numatytas iškart prieš įvažiuojant į parką. 
Priešais mus kokį kilometrą stūksojo juodos, styrančios tar- 
si ašmenys uolos; nebuvo matyti jokio augalo nei vabzdžio. 
Tuoj užjų horizontą gožė ugnikalniai savo raudonomis, vie- 
tomis kone violetinėmis keteromis. Gamtovaizdis nebuvo 
paliestas žmogaus rankos ar pakitęs nuo erozijos; jis buvo 
be galo nykus. Turistai nuščiuvo. Šalia manęs stovėjo bel- 
gas, vilkintis marškinėlius su užrašu University of California 
ir mūvintis baltas trumpikes, jis sustingo vietoje ir atrodė 
netgi sutrikęs iš susijaudinimo. 

— Manau, jog... —- pratarė jis tyliai; ir iškart nutilo. Me- 
čiau į jį įkypą žvilgsnį. Umai sumišęs jis atsitūpė, išsitraukė 
iš dėklo fotoaparatą ir ėmė sukioti objektyvą, ketindamas jį 
reikiamai nustatyti. 

Grįžau į mikrobusą; jam įlipus, pasiūliau atsisėsti prie lan- 
go; jis iškart sutiko. Dvi vokietės su kombinezonais mėgino 
įveikti uolėtą plynę; tačiau joms sunkiai sekėsi stumtis į priekį 
netgi su storapadžiais sportiniais bateliais. Vairuotojas ke- 
liskart pasignalizavo; jos įlipo į autobusą lėtai krypuodamos 
į šalis nelyginant du didžiuliai elfai. 


Toliau ekskursija tęsėsi pagal tą pačią schemą. Kelias bu- 
vo nutiestas centimetro tikslumu tarp uolinių akmenų sie- 
nų; kas kilometrą privažiuodavome buldozeriu išlygintą 
aikštelę, apie kurią iš anksto įspėdavo iškaba, vaizduojan- 
ti fotokamerą su dumplėmis. Taigi mes sustojome; turis- 
tai, pasklidę po keleto kvadratinių metrų asfaltuotą plotą, 
darbavosi fotoaparatais. Netverdami juoku, kurį, jų aki- 
mis, sukėlė šio būrelio susispietimas ankštoje vietoje, kiek- 
vienas stengėsi išsiskirti rinkdamasis tinkamus kadrus. Gru- 
pėje pamažu ėmė vyrauti sutarimas. Neturėdamas foto- 
aparato, nusekiau paskui belgą. Jeigu jis būtų manęs pra- 
šęs padėti jam pakeisti objektyvą ar sutvarkyti filtrus, bū- 
čiau su malonumu tai padaręs. Štai toks buvo mano po- 
žiūris į belgą. Tačiau kalbant apie seksą mane labiau trau- 
kė vokietės. Tai buvo dvi stambios būtybės sunkiomis krū- 
timis. Ko gero, jos buvo lesbietės; tačiau man labai patin- 
ka žiūrėti, kaip dvi moterys masturbuojasi ir laižo viena 
kitai tarpvietę; o kadangi neturiu draugių lesbiečių, tai ne- 
galiu patirti ir šio malonumo. 


D 
L 

Popietės kulminacija - ir topografine, ir emocine prasme — 
buvo apsilankymas Timantajos Belvederyje. Siekiant geriau 
pasinaudoti struktūros galimybėmis, buvo numatyta skirti 
dvi valandas laisvo laiko. Viskas prasidėjo trumpa vietos tar- 
nautojo įžanga, kuri buvo skirta atkreipti turistų dėmesį į 
vulkanines aplinkos savybes. Į plyšius, žiojinčius suskilinė- 
jusioje Žemėje, kišome mėsos pjausnius ir traukėme juos 
iškepusius. Turistai šaukė ir plojo. Sužinojau, kad dviejų vo- 
kietaičių vardai - Pam ir Barbara, o belgo - Rudis. 

Paskui galėjome rinktis, ką veikti: eiti pirkti suvenyrų ar į 
restoraną paragauti tarptautinės virtuvės siūlomų patiekalų. 
Sportiškesni turistai galėjo pajodinėti ant kupranugarių. At- 
sigręžęs pamačiau Rudį, stovintį prie poros dešimčių kupra- 
nugarių kaimenės. Negalvodamas apie galimą pavojų, jis ne- 
lyginant smalsus vaikas, sukryžiavęs rankas už nugaros, arti- 
nosi prie pabaisų, kurios tiesė į jį savo ilgus, lanksčius, gyva- 
tiškus kaklus, besibaigiančius mažomis, nuožmiomis galvo- 
mis. Pasiskubinau jam į pagalbą. Iš visų padarų kupranuga- 
ris, be jokios abejonės, yra vienas agresyviausių ir pikčiausių 
gyvūnų. Nedaug yra žinduolių, išskyrus tik kai kurias beždžio- 
nes, kurie daro stulbinamai pikto gyvūno įspūdį. Neretai Ma- 
roke turistams, mėginantiems paglostyti tokiam gyvūnui snukį, 
nukandama keletas pirštų. „Aš juk perspėjau ponią būti at- 
sargią... —- veidmainiškai verkšlena kupranugarių varovas. — 
Kupranugaris negeras...“ Tačiau pirštai jau nukąsti. 

— Reikia būti atsargiam su kupranugariais! — tariau aš 
linksmai. - Be to, jie dar ir dromedarai. 

— Roberas* pateikia reikšmę - kupranugaris su viena kup- 


* Aiškinamasis prancūzų kalbos žodynas (vert. past. ). 

ra arba kitaip dar arabų kupranugaris, - mąsliai pastebėjo 
jis, nė nekrustelėdamas iš vietos. 

Kaip tik šią akimirką priėjęs varovas stipriai sudavė lazda 
arčiausiai stovinčiam gyvūnui per galvą, ir šis atsitraukė pa- 
siutusiai čiaudėdamas. 

— Camel trip, mister?* 

— Ne, ne, aš tik norėjau pažiūrėti, — paslaptingai atsakė 
Rudis. 

Abi vokietės šypsodamosi iš susijaudinimo irgi priėjo ar- 
čiau. Labai jau man knietėjo pamatyti jas lipančias ant kup- 
ranugarių, bet kitas pasijodinėjimas buvo numatytas tik po 
ketvirčio valandos. Neturėdamas ką veikti, suvenyrų parduo- 
tuvėlėje nusipirkau žiedą raktams susegti, vaizduojantį ugni- 
kalnį. Vėliau, jau temstant, pakeliui į viešbutį, pagerbdamas 
paslaptinguosius prancūzų poetus, sukūriau tokį trieilį: 


Kupranugaris, 
Aplink kupranugariai, 
Mano mikrobusas pasiklydo. 


„Neblogai praleidome dienelę, - pamaniau grįžęs į savo 
kambarį ir atidarydamas mini barą. — Tikrai puikiai pralei- 
dome dieną...“ Štai jau ir pirmadienio vakaras. Ką gi, turė- 
tų būti įmanoma šioje saloje ištverti visą savaitę. Nesu itin 
sužavėtas, bet ištverti, atrodo, bus galima. 


* Gal norite pajodinėti, pone? (Angl.) 


„Kalbu aš ramiai; ir gyvenu ramiai; 


pardavinėju telefonus kovo, balandžio ir rugsėjo mėnesiais.“ 


(Grunbergas ir Jakobsas „Mokykimės ispaniškai siedami 


žodžius su mintimis“) 


Paplūdimio dienomis, kaip ir apskritai gyvenime, vieninte- 
lė maloni akimirka buvo pusryčiai. Trejetą kartų buvau nu- 
ėjęs prie bufeto apsitarnauti pakartotinai: chorizo*, kiauši- 
nienės... Kodėl gi ne? Juk anksčiau ar vėliau reikės eiti į 
baseiną. Vokiečiai jau išskleidė savo paplūdimio rankšluos- 
čius, užsiimdami plastmasines kėdes. Prie gretimo stalo sė- 
dėjęs stambus skustagalvis ūsočius chuligano išvaizda ryte 
rijo šaltą mėsą. Jis mūvėjo juodos odos kelnes ir dėvėjo marš- 
kinėlius su užrašu Motorhead. Šalia jo buvusi moteris atro- 
dė tikrai įžūliai su savo didelėmis silikoninėmis krūtimis, 
akivaizdžiai netelpančiomis pernelyg mažame maudymosi 
kostiumėlyje; rožiniai nailono trikampiukai vos dengė spe- 


* Aštraus skonio dešra, valgoma Portugalijoje (vert. past. ). 

nelius. Dangumi greitai plaukė debesys. Lansarotės dangu- 
mi, kaip kad vėliau pastebėjau, nuolat plaukia debesys rytų 
linkme, tačiau jie niekad nepratrūksta; tai sala, kur veik nie- 
kados nelyja. Įvairios koncepcijos, paženklinusios Vakarus, 
nesvarbu, kur jos būtų kilusios —- Graikijoje ar Judėjoje, — 
gimė po begaliniu alinamai žydru dangumi. O čia buvo visai 
kas kita; dangus virš galvos keitėsi nuolat. 

Bugenvilio Plajos krautuvėlės buvo tuščios šią ankstyvą 
ryto valandą. Išėjau į sodą ir sukiojausi kurį laiką tarp auga- 
lų, galbūt bugenvilijų, - man buvo tas pat. Viename narve 
uždaryta papūga savo apvalia, pikta akimi stebėjo pasaulį. 
Paukštis buvo baisiai didelis: girdėjau, kad papūgos gyvena 
kartais iki septyniasdešimt ar net aštuoniasdešimt metų ne- 
nustodamos augti; kai kurios jų rūšys užauga iki vieno met- 
ro. Laimei, neseniai kažkokia virusinė liga sustabdė šį augi- 
mą. Praėjęs pro narvą pasukau alėja, iš abiejų pusių apso- 
dinta žydinčiais krūmais, kai ūmai išgirdau šaukiant man už 
nugaros: „Kvaily nelaimingas!“ Aš atsigręžiau: be abejo, tai 
buvo papūga, kuri dabar be atvangos ir kaskart vis greičiau 
kartojo: „Kvaily nelaimingas! Kvaily nelaimingas!“ Aš ne- 
kenčiu paukščių, ir jie manęs taip pat; jeigu, aišku, tai gali- 
ma būtų pavadinti paukščiu. Tarp kita ko, šisai be reikalo 
rodė savo išmonę: kitam jau seniai būčiau nusukęs sprandą 
už menkesnį dalyką. 

Alėja ir toliau vingiavo tarp gėlių krūmų ir baigėsi keletu 
laiptelių, vedančių į paplūdimį. Kažkoks skandinavas mėgi- 
no letai atlikti keletą tai-ši-šuan judesių stengdamasis išlai- 
kyti pusiausvyrą ant pajūrio akmenų. Vanduo buvo pilkas, 
geriausiu atveju žalias, tik jokiu būdu ne žydras. Nors ši sala 
ir buvo ispaniška, tačiau nė kiek nepanėšėjo į Viduržemio 

jūros salas, ir tai privalėjau žinoti. Kokį šimtą metrų ėjau 
pakrante. Vanduo buvo vėsus, o pats vandenynas - gan ne- 
ramus. 

Kiek paėjęs prisėdau ant akmenų krūvos. Akmenys buvo 
juodi, matyt, atsiradę po ugnikalnių išsiveržimo. Tačiau, skir- 
tingai nei Timanfajos uolos, primenančios chaotiškai sty- 
rančias ašakas, šie buvo apvalūs. Vieną tokį akmenį paė- 
miau į ranką; jo paviršius buvo švelnus, glotnus. Per tris šimt- 
mečius erozija gerai pasidarbavo. Išsitiesiau mąstydamas 
apie du skirtingus dalykus: ugnikalnio kuriamąją ir vande- 
nyno griaunamąją jėgas. Tai buvo malonus apmąstymas, ne- 
reikalaujantis nei didelių pastangų, nei galimos išvados da- 
rymo; taip mąsčiau kokį dvidešimt minučių. 


Ilgą laiką maniau, kad leisdamas atostogas svetur galėčiau 
išmokti tos šalies kalbą; sulaukus daugiau kaip keturiasdešimt 
metų ši iliuzija liko, todėl prieš išvykdamas nusipirkau Ma- 
rabu vadovėlį, padedantį per trumpą laiką išmokti ispanų 
kalbą. Linkvordo* metodo, grindžiamo minčių ir žodžių sie- 
jimu, esmė yra ryškus tam tikrų dalykų vaizdavimas, jie ap- 
rašyti sakiniais, kuriuose yra pavartotas prancūziškas žodis 
bei fonetinis ispaniško žodžio ekvivalentas. Taigi žodžio „eta- 
žerė“ (estante) vertimas buvo aiškinamas taip: „Įsivaizduo- 
kite, kad tetos (/entes) sėdi ant etažerės“; o žodžio „stal- 
čius“ (cajon) vertimas - šitaip: „Įsivaizduokite stalčių, pilną 
kalakuto skiauterių“; žodžio „pavojus“ (peligro) vertimas bu- 
vo pateikiamas taip: „Įsivaizduokite, kad kažkoks plikas, sto- 
ras Vyras neria tiesiai į jus: pavojus!“ Jei ispanų kalbos žodis 


* Žodžių ir minčių sąsajos metodas mokantis užsienio kalbos (verr. past. ). 

panėšėjo į prancūziškąjį, sakinyje buvo vartojamas torero — 
grynai ispaniškas veikėjas; taigi žodis cero (prancūziškai 
zėro*) buvo pateikiamas tokiame sakinyje: „Įsivaizduokite, 
kad visi torero yra tikri nuliai“. 

Šališki autoriai veltui stengėsi pateisinti kai kurias keiste- 
nybes. Juk niekaip negalima paaiškinti kai kurių vertimo 
pratimų pavyzdžių: „Mano šunys yra po banku“, arba: „Jū- 
sų gydytojas nori daugiau pinigų, o mano dantistas nori dau- 
giau sūrio“. Tokios nesąmonės iškart sukelia juoką, tačiau 
su amžiumi ima varginti, ir aš, be abejo, užmigau. Kai pabu- 
dau, saulė jau švietė daug aukščiau, o dangus buvo giedras; 
darėsi veik karšta. Per keletą metrų nuo manęs buvo išskleisti 
du techno rankšluosčiai. Netoli kranto pamačiau Pam su Bar- 
bara, įsibridusias į vandenį iki juosmens. Jos linksminosi ap- 
žergdamos viena kitą, nerdamos į vandenį, paskui švelniai 
prisiglausdamos krūtinėmis; tai išties buvo žavinga. Umai 
pasigedau Rudžio. 

Vokietaitės išlipo į krantą apdžiūti. Iš arti Pam atrodė daug 
smulkesnė, kone mergiūkštė su savo juodais, trumpai kirp- 
tais plaukučiais; tačiau gyvuliškas Barbaros ramumas darė 
įspūdį. Jos krūtys išties buvo labai gražios, bet man vis dėlto 
atrodė, kad jos nenatūralios. Ir, ko gero, buvau teisus, nes, 
jai atsigulus ant nugaros, jos atrodė pernelyg stačios; tačiau, 
kad ir kaip ten būtų, bendras vaizdas buvo neblogas: jai tie- 
siog pasisekė rasti gerą chirurgą. 

Persimetėme keletu žodžių apie saulės kremus, apie skir- 
tumą tarp gamintojo nuomonės ir tikrojo kremo poveikio: 
ar galima buvo pasitikėti australų normomis? Pam skaitė 


* Nulis (pranc. J. 

Mari Desplešen romaną, išverstą į vokiečių kalbą, taigi bū- 
čiau galėjęs tęsti pokalbį literatūrinėmis temomis, nors ne 
visai Žinojau, ką pasakyti apie Mari Desplešen, bet labiau- 
siai man ėmė kelti nerimą Rudžio dingimas. Barbara gulė- 
dama pasirėmė alkūnėmis, kad galėtų įsitraukti į mūsų po- 
kalbį. Negalėjau atitraukti akių nuo jos krūtinės; pajutau, 
kaip ėmiau jaudrintis. Gaila, kad ji nekalbėjo nė žodžio pran- 
cūziškai. 

— You have a very nice breast*, - pasakiau maždaug šitaip. 

Ji plačiai nusišypsojo ir atsakė: 

— Thank you**. 

Jos plaukai buvo šviesūs, ilgi, akys - mėlynos, ji atrodė 
išties šauni mergina. Aš atsistojau ir pasakiau: 

— I must look at Rudi. See you later...*** 

Mes išsiskyrėme pamojavę rankomis. 


Buvo po trijų, žmonės baigė pietauti. Eidamas pro skelbi- 
mų lentą pastebėjau naujai siūlomą pramogą. Be įprasti- 
nių ekskursijų į Kaktusų sodą ir Nacionalinį Timanfajos 
parką, viešbutis šiandien siūlė ekskursiją vandens gliseriu 
į Fuerteventūrą. Taip vadinosi artimiausia sala žemu ir smė- 
lėtu reljefu, be ypatingo gamtovaizdžio; tačiau čia driekė- 
si dideli paplūdimiai, kur buvo galima drąsiai maudytis: 
visa tai sužinojau iš lankstinuko, kurį radau paliktą vieš- 
bučio kambaryje. Šiaip ar taip, buvo aišku, kur dingo Ru- 
dis; tai mane nuramino, ir aš užlipau į savo kambarį žiūrė- 


* Jūsų labai graži krūtinė (angl. ). 
** Ačiū (angl. J. 
*** Eisiu paieškoti Rudžio. Iki... (angl. ). 

ti CNN. Man visai patinka žiūrėti televizorių išjungus gar- 
są; tai veikia tarsi akvariumas, migdomai, be to, šiek tiek 
ir domina. Tačiau šįkart sunkiai galėjau suvokti rodomą 
konfliktą. Marionetės, lakstančios ekrane su kulkosvai- 
džiais, atrodė pernelyg tamsios, kad galėtų būti palaikytos 
čečėnais. Pamėginau reguliuoti spalvas: ne, vis dėlto jų būta 
tamsių. Galbūt tai buvo tamilai*. Bėganti eilutė ekrano 
apačioje man priminė, jog buvo 2000 metai; ir vis dėlto 
buvo keista. Perėjimas iš karo amžiaus į pramonės amžių, 
kurį skelbė pozityvizmo pradininkas dar 1830 metais, tru- 
ko gan ilgai. Tačiau visa planetos žiniasklaida skelbia, kad 
vienos lemties ir vieno kalendoriaus taikymas visai žmoni- 
jai atrodo vis labiau stulbinantis. Nors ir neįvyko nieko 
reikšminga, pati tūkstantmečio kaita veikia, ko gero, kaip 
self-fulfilling prophecy* *. 

Vienas dramblys perėjo lauką sustiprindamas tamilų hi- 
potezę; nors, tiesą sakant, tai galėjo būti ir birmiečiai. Ir 
vis dėlto mes greitai nusitvėrėme minties sukurti pasauli- 
nę federaciją, kurią valdytų Jungtinės Amerikos Valstijos 
ir kurioje bendra kalba būtų anglų. Be abejo, jau pati per- 
spektyva, kad planetą valdys kvailiai, skambėjo kiek ne- 
maloniai; bet, šiaip ar taip, tai nebūtų pirmas kartas. Pa- 
sak visų liudijimų, kuriuos apie save paliko romėnai, tai 
išties buvusi bukapročių tauta; tačiau jiems tai nesutrukdė 
pavergti Judėją ir Graikiją. Paskui atėjo barbarai ir t. t. 
Mintys apie pasikartojimus buvo slegiančios. Perjungiau 
MTV kanalą. Žiūrėti MTV be garso - visiškai pakenčiama; 


* Pietų Indijos ir Šri Lankos etninė grupė (garsusis konfliktas su cingalų dauguma) (vert. 


past.). 
** Stebuklingoji pranašystė (angl. ). 

netgi, sakyčiau, visiškai malonu stebėti visas šias katytes 
su plikais pilvais, nenustygstančias vietoje. Galiausiai išsi- 
traukiau savo daikčiuką ir, žiūrėdamas repo klipą, ėmiau 
masturbuotis prieš pasinerdamas į gilų miegą, trukusį kiek 
daugėliau nei dvi valandas. 


Pusę septintos nusileidau į barą ketindamas pasimėgauti 
happy hour*. Man užsisakant Matador Surprise, į salę įėjo 
Rudis. Kaipgi būčiau galėjęs jo nepakviesti p šalia. Taip 
ir padariau. 

— Tikiuosi, puikiai praleidote dieną? — sukiliaikis nė kiek 
nesivaržydamas. - Nusprendžiau, jog buvote išvykoje į Fu- 
erteventūrą. 

— Tikrai taip, - jis neryžtingai papurtė galvą prieš atsaky- 
damas: - Kažkokia nesąmonė, tikrų tikriausia nesąmonė. 
Visai neįdomu, teisybę sakau. Ką gi, regis, buvau visose eks- 
kursijose, kurias tik siūlo viešbutis. 

— Jūs būsite čia savaitę? 

— Ne, dvi savaites, - tarstelėjo jis prislėgtu balsu. Jo pa- 
dėtis iš tiesų buvo nekokia. Pasiūliau jam išgerti koktei- 
lio. Kol jis skaitė meniu, turėjau laiko patyrinėti jo veidą. 
Nors jau buvo keletą dienų praleidęs saulėje, jis atrodė 
kiek pablyškęs, o kaktą vagojo rūpesčių raukšlės. Plaukai 
buvo juodi, trumpai kirpti, kiek žilstelėję. Jis želdino ūsus. 
Veido išraiška buvo liūdna ir netgi kiek suglumusi. Galė- 


* Laiminga valanda (angl. ). 

jau jam duoti truputį daugiau nei keturiasdešimt penke- 
rius metus. 

Kalbėjomės apie salą bei jos grožį. Išlenkęs trejetą Mata- 
dor Surprise, galiausiai ryžausi paliesti asmeniškesnes temas. 

— Jūs kalbate su vos juntamu akcentu... Nusprendžiau, kad 
esate belgas. 

— Ne visai, - šįkart jis nusišypsojo. Jo šypsena buvo nuo- 
stabi, kone vaikiška. - Gimiau Liuksemburge. Vienaip ar 
kitaip, esu imigrantas ir aš... - apie Liuksemburgą jis kal- 
bėjo tarsi apie prarastąjį Edeną, o juk visiems aišku, jog 
tai — tik mažytė paprasta šalis, niekuo ypatinga nepasižy- 
minti, ir netgi, tiesą sakant, ne šalis, o tik vaiduokliškų įstai- 
gų, išsimėčiusių parkuose, paprasčiausių pašto dėžučių, ku- 
riomis naudojasi įmonės, ieškomos kaip pabėgusios nuo 
mokesčių, visuma. 

Pasirodė, jog Rudis buvo policijos inspektorius ir gyveno 
Briuselyje. Mums valgant jis pasakojo apie šį miestą su kar- 
teliu. Nusikalstamumas ten kerote keroja: vis dažniau jau- 
nimo gaujos užpuola praeivius vidury baltos dienos preky- 
bos centruose. O kas darosi naktį, tai blogiau ir būti negali: 
jau seniai vienos moterys nedrįsta išeiti į gatvę saulei nusi- 
leidus. Islamiškasis integralizmas įgavo nerimą keliančių už- 
mojų; šiandien Briuselis tapo teroristų šventove, tuojau po 
Londono. Miesto gatvėse bei aikštėse gali sutikti vis dau- 
giau ir daugiau moterų šydu uždengtais veidais. Be to, dar 
labiau paaštrėjo konfliktas tarp flamandų ir valonų; Vlam- 
sas Blokas buvo visiškai netoli valdžios. Apie Europos sos- 
tinę jis pasakojo kaip apie miestą, stovintį ant pilietinio ka- 
ro slenksčio. 

Asmeninis jo gyvenimas klostėsi ne ką geriau. Vedė jis 


LJ 

marokietę, tačiau su žmona jau penkeri metai negyvena 
drauge. Ji grįžo į Maroką ir išsivežė su savimi jųdviejų du 
vaikus; jis jų daugiau taip ir nematė. Žodžiu, Rudžio gyve- 
nimas man priminė visos žmonijos katastrofą. 

Tad kas gi jį tuomet paskatino atvykti į Lansarotę? Neži- 
nios troškimas, atostogų būtinybė ir, be abejo, kelionių agen- 
tūros darbuotojos sumanumas: trumpai tariant, scenarijus 
pasirodė esąs klasikinis. 

— Šiaip ar taip, prancūzai nekenčia belgų, - baigdamas 
pridūrė jis. - O svarbiausia, kad jie teisūs. Belgija yra išsi- 
gimstanti ir absurdiška šalis, šalis, kuri iš viso neturėjo eg- 
zistuoti. 

— Galėtume išsinuomoti automobilį... - pasiūliau aš, no- 
rėdamas kiek sušvelninti įkaitusią atmosferą. 


Jį nustebino toks pasiūlymas; aš ėmiau įkalbinėti. Sala buvo 
nepaprasto grožio, tuo galėjome įsitikinti per ekskursiją į 
Timanfają. Žinoma, Lansarotės gyventojai neatrodė tai su- 
vokią; šiuo atžvilgiu jie niekuo nesiskyrė nuo daugumos čia- 
buvių. Visais kitais požiūriais tai vis dėlto keistos būtybės. 
Mažučiai, drovūs ir liūdni, jie elgėsi oriai ir labai santūriai; 
jie neturėjo visiškai nieko bendra su drastiškais Vidurže- 
mio jūros pakrančių vietiniais gyventojais, kurie linksmina 
norvegų ar olandų turistes. Šis jų liūdesys siekė tolimus lai- 
kus; viename Fernando Arabalio kūrinyje, kurį jis skyrė Lan- 
sarotei, perskaičiau, jog priešistoriniai salos gyventojai nie- 
kad neketinę plaukti į jūrą; visa tai, kas buvo anapus kran- 
to, jiems atrodė dviprasmiška ir klaidinga. Be jokios abejo- 
nės, jie stebėjo ugnis, sklindančias iš gretimų salų; tačiau 
jiems niekad nebuvo smalsu patikrinti, ar šias ugnis skleidė 

žmogiškosios būtybės ir ar šios būtybės buvo panašios į juos; 
jiems atrodė, jog protingiausia būtų susilaikyti nuo bet ko- 
kių ryšių. Lansarotės salos istorija dar visai neseniai buvo 
visiškai atsiribojusi nuo likusio pasaulio. Tarp kita ko, iš šios 
istorijos neliko nieko, išskyrus keletą ispanų dvasininkų pa- 
sakojimų nuotrupų. Prieš palaimindami vietos gyventojų Žu- 
dynes, jie rinko šių liudijimus. Taigi salos istorijos neišmany- 
mas vėliau pravertė kaip šaltinis įvairiems mitams apie At- 
lantidos kilmę. 


Pastebėjau, kad Rudis manęs nebesiklausė; jis baigė gerti 
vyną, įsmeigęs buką - ar mąslų - žvilgsnį į tuštumą. Tiesą 
sakant, aš kiek nukrypau nuo temos. Lansarotės gyvento- 
jai, tęsiau aš su pagyvėjimu, su grožiu elgiasi lygiai taip pat 
kaip ir kiti čiabuviai. Būdamas visiškai nejautrus vietos gam- 
tovaizdžio Žavesiui, čiabuvis apskritai stengiasi jį sunaikinti 
laimės ieškančio turisto, jautrios būtybės, nusivylimui. "Tu- 
ristui parodžius grožį, čiabuvis sugeba jį įžvelgti, puoselėti 
bei panaudoti komercinėms ekskursijoms. Tačiau Lansaro- 
tėje šis procesas buvo vos tik prasidėjęs; todėl nereikėtų per- 
nelyg stebėtis, kad viešbutis galėjo pasiūlyti turistams tik tre- 
jetą ekskursijų. Tad kodėl gi neišsinuomojus automobilio? 
Kodėl gi visiškai laisvai neatradus šių gamtovaizdžių, pri- 
"menančių Menulio (ar Marso, - nelygu kelionių agentūra) 
paviršių? Ne, atostogos dar nebuvo pasibaigusios; jos išties 
dar tik prasidėjo. 

Rodydamas daug daugiau noro, nei aš tikėjausi, jis iškart 
pritarė mano pasiūlymui. Kitą rytą mudu nuėjome į vieną 
agentūrą ir trims dienoms išsinuomojome „Subaru“. O kurgi 
dabar? Pirmiausia nusipirkau žemėlapį. 


— Yra toks Tegizos turgus... - droviai pasiūlė Rudis. - Norė- 
čiau kai ką parvežti savo dukterėčioms. 

Mečiau į jį nepatiklų žvilgsnį. Puikiai įsivaizdavau šią vie- 
tą, apstatytą krautuvėlėmis, parduodančiomis kvailus namu- 
dininkų dirbinius. Bet ką gi, turgus buvo pakeliui į Famaros 
paplūdimį - vieną gražiausių salos paplūdimių, pasak vieš- 
butyje platinamų lankstinukų. 


Kelias į Tegizą ėjo nepriekaištingai tiesia linija per juodų, 
raudonų ir rusvų akmenų dykumą. Vienintelį reljefą sudarė 
tolumoje stūksantys ugnikalniai; jų masyvi virtinė veikė keis- 
tai raminamai. Kelias buvo tuščias, mes važiavome nepra- 
tardami nė žodžio. Galėjai pamanyti atsidūręs metafizinia- 
me vesterne. 

Tegizoje man pavyko pasistatyti automobilį netoli pagrin- 
dinės miesto aikštės, o pats nuėjau tiesiai į kažkokią terasą, 
kur ir įsitaisiau palikęs Rudį vieną klaidžioti tarp krautuvė- 
lių. Čia buvo galima rasti pintų krepšių, molinių indų bei 
timplių — tokių mažų gitarų su keturiomis stygomis, būdin- 
gų šiai salai, anot viešbutyje platinamų lankstinukų. Veik 
buvau tikras, jog Rudis nupirks /imples savo dukterėčioms; 

tai man atrodė savaime suprantama. Tačiau daug įdomiau 
buvo stebėti turgaus žmones. Čia nebuvo matyti nė vieno 
piemengalio Fram stiliaus kepure su snapeliu nei juolab 
Overnės keliautojo. Tirštos minios, besispiečiančios aplin- 
kui išdėliotas prekes, daugumą sudarė technokekšės ir sim- 
patiški hipiai; galėjai pamanyti esąs greičiau Goa ar Balyje 
nei Ispanijai priklausančioje saloje, pasimetusioje Atlanto 
vandenyne. Beje, dauguma kavinių, supančių aikštę, siūlė 
elektroninio pašto bei interneto paslaugas mažomis kaino- 
mis. Prie gretimo staliuko aukštas barzdyla balto lino kos- 
tiumu atidžiai skaitė Bhagavad-Gitą. Ant jo kuprinės, taip 
pat baltos, puikavosi tokie užrašai: I/mmediate enlighternent — 
Infinite liberation - Eternal light*. Užsisakiau aštuonkojo sa- 
lotų ir alaus. Su mažu lankstinukų paketėliu rankoje priėjo 
kažkoks ilgaplaukis jaunuolis baltais marškinėliais, papuoš- 
tais daugiaspalve žvaigžde. 

— No thanks**, - tarstelėjau paskubomis. 

Didelei mano nuostabai, jis atsakė prancūziškai: 

— Tai nemokamai, pone. Čia jūs rasite daugybę linksmų 
klausimų, padedančių atskleisti jūsų asmenybę. 

Aš paėmiau iš jo lankstinuką. Tuo tarpu Amžinoji Šviesa, 
paskendusi savo skaitiniuose, išdidžiai atstūmė siūlomą bro- 
šiūrą. Dalijančiųjų lankstinukus čia buvo apie dešimt. 

Šie lankstinukai aiškiai skelbė savo pobūdį, - jau pirma- 
me puslapyje puikavosi pavadinimas, užrašytas didelėmis 
raidėmis: „Raelio religija“. Buvau girdėjęs apie šią sektą: 
jai vadovavo kažkoks Klodas Vorilonas, buvęs sporto repor- 


* Greitas palengvėjimas — Nesibaigiantis išsilaisvinimas - Amžinoji šviesa (angl. ). 
** Ačiū, nereikia (angl. ). 

teris vietiniame laikraštyje La Montagne, leidžiamame be- 
rods Klermon-Ferane. 1973-aisiais, per vieną ekskursiją į 
Lasolaso ugnikalnio kraterį, jis susitiko su ne šios žemės gy- 
ventojais. Šie prisistatė esą elohimai; jie prieš keletą milijo- 
nų metų laboratorijoje sukūrę žmoniją ir iš tolo stebėję sa- 
vo sukurtų būtybių vystymąsi. Savaime suprantama, jie krei- 
pėsi į Klodą Voriloną, šis metė sporto reporterio karjerą, 
persikrikštijo Raeliu ir netrukus įkūrė Raelio judėjimą. Vie- 
na iš jam patikėtų misijų buvo pastatyti ambasadą, kurioje 
būtų galima priimti elohimus per kitą jų apsilankymą Žemė- 
je. Tuo mano žinios baigėsi; dar, beje, žinojau, kad ši sekta 
buvo priskiriama prie pavojingųjų, todėl jos reikėtų saugotis. 

Šiaip ar taip, lankstinukas, kurį man įteikė šis jaunuolis, 
atrodė visiškai nekenksmingas. Pavadintas „Įvertinkite sa- 
vąjį jausmingumą“, jis pateikė tokių klausimų: „Ar dažnai 
masturbuojatės?“ arba: „Ar išmėginote grupinį seksą?“ To- 
kių klausimų gali kiek nori rasti bet kuriame El//e žurnalo 
numeryje. 

Amžinosios Šviesos draugė grįžo nusipirkusi pintą šūdą 
1r prisėdo šalia. Išvydusi mano cigaretę, ji pasibaisėjusi atsi- 
traukė su kėde; cigaretę iškart užgesinau. Ji be galo panė- 
šėjo į australę mokytoją. Amžinoji Šviesa iš nuostabos net 
prasižiojo: būdamas paskendęs savo maldų knygoje, jis net- 
gi nepastebėjo, kad aš rūkiau. Geriausia buvo pasitraukti, 
nes padėtis su šiomis marionetėmis galėjo paaštrėti. Kur din- 
go Rudis? Iš lėto apsukau aikštę, kol galiausiai pamačiau jį, 
iįsitraukusį į pokalbį su raelininkais. 

Pakeliui į Famarą jis man suteikė šiek tiek daugiau infor- 
macijos. Pasak Raelio, elohimai sukūrė ne tik žmogų, bet ir 
visą gyvenimą Žemėje. 

— Už tai juos reikia tik pasveikinti... - nusišaipiau pro su- 
kąstus dantis. 

Iš tikrųjų tai nebuvo visiška nesąmonė; jau buvau girdė- 
Jęs panašių teorijų apie nežemiškąją gyvybės prigimtį, apie 
sporas, pripildytas marsiečių bakterijų ar kažko panašaus. 
Nežinojau, ar šios teorijos buvo patvirtintos, O ir, tiesą sa- 
kant, man į tai buvo nusispjauti. Kelias vingiavo iki pat Er- 
mitos de la Nievės, kol pagaliau ir vėl ėmė leistis jūros link. 
Pakilus į patį viršų man pasirodė, jog vakarinėje salos daly- 
je oras visiškai kitoks. Didžiuliai pilki debesys ir vėl dengė 
dangų, tarp akmenų švilpavo vėjas. 


Famara lankytojui atsiveria kaip liūdnas, nevykęs kurortas. 
Būtent čia ypač juntama norvegų įtaka. Keletas savininkų 
lino plaukais atkakliai kapstėsi etniniame sode (nors dan- 
gus ir nuolat apsiniaukęs, tačiau čia, Famaroje, niekad ne- 
lyja, ne daugiau nei likusioje salos dalyje); su grėbliais ran- 
kose jie lydėjo mus akimis. Visur galima buvo matyti iška- 
bas su užrašu „Rooms to rent“*. Mūsų automobilis buvo 
kone vienintelis, važinėjantis jūros pakrante; išgirdę moto- 
ro ūžesį, kavinių savininkai išeidavo prie durų slenksčio ku- 
pini vilties. Paplūdimys išties buvo puikus, balto smėlio elipse 
besidriekiantis tolyn, kiek akys mato; tačiau jūra atrodė per- 
nelyg juoda ir nerami, kad kiltų noras išsimaudyti; o dėl bur- 
lentės, tai, ko gero, nusibostų visą mėnesį plaukioti vien tik 
ja. Nebuvo girdėti jokio triukšmo, liudijančio arti esant žmo- 
gų: nei televizoriaus, nei radijo imtuvo, - ničnieko. Pakran- 
tėje iki pusės įklimpusios smėlyje iš lėto rūdijo jachtos. 


* Išnuomojami kambariai (angl. ). 

Bet visa tai man nė kiek negadino nuotaikos; būtent tą 
akimirką aš supratau, jog pradedu mylėti šią salą. Tačiau 
Rudis atrodė esąs siaubingai nusivylęs, kone iki ašarų. 

— Na, ką gi... — regis, turėjau įsikišti. - Visiškai supranta- 
ma, kad nėra daug žmonių. Visąlaik apsiniaukę, jūra nera- 
mi... žmonės nuobodžiauja. 

Abu nutarėme pasukti keliu, vedančiu ugnikalnių link. 

Kuo toliau vykome į pietus, tuo įspūdingesnis darėsi 
kraštovaizdis. Vos pravažiavus Tinažo kryžkelę, Rudis stai- 
ga panoro sustoti. Pasivijau jį ant kalvos, vienintelės visoje 
plynėje. Jis tarsi hipnotizuotas stovėjo įsmeigęs žvilgsnį į tuš- 
tumą. Žvelgėme į bekraštę mineralų dykumą. Priešais mus 
žiojėjęs milžiniškas kelių dešimčių metrų pločio plyšys vin- 
giavo horizonto link skrosdamas pilką žemės plutos pavir- 
šių. Tvyrojo mirtina tyla. Štai į ką, pamaniau sau, panėšėtų 
pasaulis po savo pabaigos. 

Vėliau galbūt įvyktų prisikėlimas. Vėjas ir jūra talžytų uo- 
las paversdami jas dulkėmis ir smėliu; pamažu susiformuotų 
dirvos. Atsirastų augmenija, o gerokai vėliau — ir gyvūnai. Bet 
dabar čia buvo tik uolos ir kelias, kurį nutiesė žmogus. 

Grįžęs į automobilį Rudis man išaiškino raelininkų buvi- 
mo šioje saloje prasmę. Norėdamas pastatyti ambasadą, ku- 
rioje turėtų būti ne šios žemės gyventojų nusileidimo vieta, 
Klodas Vorilonas iš pradžių ketino statyti ją Šveicarijoje ar 
Bahamų salose, — trumpai tariant, jam labiau rūpėjo mo- 
kesčių lengvatos. Apsispręsti padėjo atsitiktinė kelionė į 
Lansarotę vienų atostogų metu. Pirmasis susitikimas įvyko 
sausros nualintuose Sinajaus kalnuose; antrasis — užgesu- 
siame Lasolaso kalno krateryje. Trečiasis susitikimas turėjo 
įvykti čia, tarp ugnikalnių, senovės atlantų žemėje. 

Kurį laiką mąsčiau apie tai, ką išgirdau. Išties, jeigu ir 
turėtų vieną dieną ne šios žemės gyventojai čia pasirodyti, 
tai pirmiausia būtų puiki vieta CNN reportažui; tačiau aš, 
šiaip ar taip, nelabai norėjau tuo tikėti. 

Kai privažiavome Geriją, saulė jau leidosi. Tai buvo siau- 
ras Slėnis, kuris skynėsi kelią tarp dviejų akmenuotų žvyro 
šlaitų, besimainančių tamsiai violetiniais ir juodais atspal- 
viais. Nuo amžių salos gyventojai rinko akmenis, statė iš 
jų pusapvales žemas sienas, kasė žvyre duobes, saugomas 
šių sienų. Kiekvienoje tokioje duobėje, užuovėjoje, jie so- 
dino vynuogienoją. Vulkaninės kilmės žvyras - puiki dir- 
va, O ir saulės čia daug; iš vynuogių derliaus gaminamas 
itin kvapnus muskatinis vynas. Žmonių užsispyrimas dir- 
bant šį darbą buvo stulbinamas. Lansarotės salos atsiradi- 
mas buvo tikra geologinė katastrofa, tačiau čia, šiame slė- 
nyje, per keletą kilometrų, puikavosi gamta, pritaikyta žmo- 
nių poreikiams. 

Pasiūliau Rudžiui nufotografuoti. Bet ne, atrodė, kad jo 
tai nėmaž nedomina. Regis, niekas jo nedomina. Mačiau, 
j0g jis tarytum nesavas. Vis dėlto sutiko stabtelėti ir para- 
gauti vyno. 

— Rytoj galetume pasiūlyti toms dviem vokietaitėms vykti 
kartu su mumis... — tarstelėjau laikydamas muskato taurę 
rankoje. 

— Kokioms dviem vokietaitėms? 

— Nagi Barbarai su Pam. 

Jo kakta susiraukė nuo įtempto mąstymo; buvo aišku, jog 
jis nelabai prisimena. 

— Kodėl gi ne... - pagaliau sutiko. - Bet ar kartais jos ne 
lesbietės? — pasidomėjo po kurio laiko. 

— Nair kas! - gyvai atsakiau. - Beje, visai nieko su lesbie- 
tėmis... Tiesa, ne visada... 
Jis gūžtelėjo pečiais, tarsi jam į tai būtų nusispjauti. 


Kai grįžome į viešbutį, jau buvo visiškai sutemę. Rudis iš- 
kart nuėjo gulti; esąs nealkanas, tepasakė man. Jis atsipra- 
šinėjo, apgailestavo, bet, be jokios abejonės, jautėsi kiek pa- 
vargęs. Aš vienas nuėjau į restorano salę ieškodamas Pam 
1 Barbaros. 


Kaip ir tikėjausi, jos su džiaugsmu sutiko siūlymą; tačiau 
labai tiksliai žinojo, ką nori veikti tą dieną. Labiausiai jos 
troško nukakti į Papagajos paplūdimį, kitaip vadinamą nu- 
distų paplūdimiu. Tas vokietaites, paaiškinau Rudžiui kitą 
rytą, reikia priimti tokias, kokios jos yra; bet jeigu prisitai- 
kysime prie kai kurių jų įpročių, iš esmės mums bus atsily- 
ginta su kaupu, o ir apskritai tai labai šaunios merginos. 
Aš vis dėlto primygtinai siūliau važiuoti pro El Golfo už- 
taką; ten buvo didžiulė uola, išsišovusi jūroje, pačių keis- 
čiausių spalvų gamtovaizdis, žodžiu, labai gražu. Visi, be- 
je, sutiko, o Rudis, ūmai pralinksmėjęs, padarė geras tris 
dešimtis nuotraukų. Viename Plaja Blankos bare visi pa- 
pietavome: valgėme /apas* užgerdami baltuoju vynu. Kiek 
įšilusi Pam atskleidė kai kurias savo paslaptis. Taip, jų bū- 
ta lesbiečių; bet ne užkietėjusių lesbiečių. Na, na, pama- 
niau sau. Paskui jos panūdo sužinoti, ar mudu nesame pe- 
dikai. 

— Kad... ne, - tarstelėjau. 

Rudžiui sunkiai sekėsi baigti valgyti aštuonkojus. Dantų 


* Užkandis pric vyno, alaus (vert. past. ). 

krapštuku smeigdamas paskutinį, jis kilstelėjo akis ir neru- 
pestingai atsakė: 
— Aš taip pat ne... Bent jau neprisimenu. 


Palikę Plaja Blanką, gal dešimt minučių važiavome pajūriu, 
tada reikėjo pasukti kairėn, Papagajos kyšulio link. Keletą 
kilometrų kelias buvo pusėtinas, tačiau netrukus jis pablo- 
gėjo, galiausiai — vienas gruntas. Sustojęs pasiūliau Rudžiui 
perimti vairą. Mes važiavome džipu, beje, aš visuomet bo- 
dėjausi vairuoti džipą, ypač tokiame sunkiame kelyje. Nei 
įrengimai, mažinantys buksavimą, nei jokie diferenciniai au- 
tomatiškai blokuojantys tilteliai manęs pernelyg nežavi. 
Duokite man gerą greitkelį, gerą mersedesą, ir aš būsiu lai- 
mingas. Kadangi, nelaimei, man teko sėstis prie džipo vai- 
ro, tai pirma mintis, šovusi į galvą, buvo įversti šią bjaurybę 
į griovį ir toliau eiti pėsčiam. 

Kelias vingiavo į stačią kalvą. Kilti į viršų buvo sunku, va- 
žiavome vos penkių kilometrų per valandą greičiu, o aplink 
mus sūkuriais virto rusvų dulkių debesys. Žvilgtelėjau at- 
gal: Pam ir Barbaros kelionė, atrodo, per daug nevargino, 
jos tylėdamos šokinėjo ant plastmasinių kėdžių. 

Pačiame viršuje mūsų laukė staigmena. Kelią buvo už- 
tvėrusi mažytė sargybinė, primenanti muitinės postą, su už- 
rašu viršuje: „SAUGOMAS GAMTOS PLOTAS“. To tik ir 
trūko, pamaniau sau. Norint ten pakliūti, reikia už tūkstan- 
tį pesetų išsipirkti teisę patekti, o mainais gauni mažą lanks- 
tinuką, tikinantį, kad atsidursite pasauliniame biosferos 
draustinyje, ir vardijantį visa, kas ten draudžiama. Nepatik- 
liai perskaičiau, jog už pakeltą nuo žemės akmenį jums gresia 
dvidešimties tūkstančių pesetų bauda ir kalėjimas šešiems 

mėnesiams. O dėl augalų, tai nereikėjo nė svajoti; beje, ten 
jų ir nebuvo. Pats gamtovaizdis nebuvo niekuo ypatingas, 
netgi mažiau įspūdingas nei tie, kuriuos teko matyti vakar. 
Sudėjome pinigus. 

— Ne visai kvailai jų sumanyta... - pasakiau Rudžiui. - Už- 
tenka pasirinkti kiek nuošalesnį kampelį, palikti kelią liki- 
mo valiai ir prikalti iškabą: „SAUGOMAS GAMTOS PLO- 
TAS“. Ir žmonės eis. Lieka tik įtaisyti mokamą užkardą, ir 
tvarka. 


Už keleto šimtų metrų buvo kryžkelė, nuo kurios keliai ve- 
dė penkiomis ar šešiomis kryptimis. Playa Colorada*, Playa 
del Gato**, Playa Graciosa***, Playa Mujeres****... Nebu- 
vo jokios prasmės rinktis. 

— Važiuok tiesiai, - patariau Rudžiui. 

Kiek toliau buvo dar viena kryžkelė, o paskui ir dar vie- 
na. Ūmai išvydome jūrą. Žiūrint iš čia, piečiausios salos da- 
lies, ji atrodė nepaprastai žydra. Tolumoje, kaitros rūke, ga- 
lima buvo įžvelgti smėlėtos Fuerteventūros salos pakran- 
tes. Dviem staigiais posūkiais kelias atsimušė į nedidelę įlan- 
kėlę, kurioje nebuvo nė gyvos dvasios. Juodos uolos juosė 
balto smėlio šlaitą, stačiai besileidžiantį į jūrą. 

Iškart su Pam ir Barbara nuėjau išsimaudyti. Būdamas 
per keletą metrų nuo jųdviejų, nesijutau pernelyg išstumtas 
išjų žaidimo. Maniau, jog vertėjo pasilikti kiek ilgėliau van- 
denyje. Ir išties, man išlipus į krantą, jos jau buvo apsivy- 


* Spalvotasis paplūdimys (isp. ). 
** Katės paplūdimys (isp. ). 

++* Žavusis paplūdimys (isp. ). 
**+** Moterų paplūdimys (isp. ). 

niojusios rankšluosčiais. Pam uždėjo ranką Barbarai ant gak- 
tos, ir šioji lėtai prasižergė. Rudis paniuręs sėdėjo kiek aukš- 
tėliau; jis buvo su trumpikėmis. Rankšluostį pasitiesiau per 
metrą nuo Barbaros; pasilenkusi prie manęs ji tarė: 

— You can come closer...“* 

Aš prisislinkau. Pam atsiklaupė virš Barbaros veido ir at- 
statė laižyti jai savo tarpvietę. Jos tarpvietė buvo daili, nu- 
skusta, su gražiai įsirėžusiu, bet ne per ilgu įskilimu. Švel- 
niai paliečiau Barbaros krūtis. Jų apvalumas glamonėjant 
buvo toks malonus, jog trumpai net užsimerkiau. Kai vėl 
atsimerkiau, mano ranka nuslydo iki jos pilvo. Jos tarpvietė 
buvo visai kitokia: vešliai apaugusi šviesiais plaukeliais, su 
gan mėsinga varpute. Saulė švietė aukštai danguje. Pam buvo 
jau arti orgazmo, ji tyliai šūkčiojo, ir šie keisti garsai primi- 
nė pelės cypsėjimą. Umai kraujas plūstelėjo jai į krūtinę, ir 
pratisai surikusi ji atsipalaidavo; paskui giliai kvėpuodama 
priėjusi atsisėdo šalia manęs ant smėlio. 

— Jums patiko? - klustelėjo, nors jos balse vis dėlto buvo 
justi vos pastebima pašaipos gaidelė. 

— Labai. Nuoširdžiai sakau - labai. 

— Matau... 

Aš vis dar buvau susijaudinęs. Ji savo ranka apglėbė ma- 
no varpą ir ėmė ją draugiškai smaukyti pirmyn atgal. 

— Aš nesu pratusi prie varpos įstūmimo į makštį, bet su 
Barbara jūs galit. 

— Norėčiau... — pasijutau gan kvailai. - Bet neturiu pre- 
zervatyvų. 

Ji pratrūko juokais ir persimetė keletu sakinių vokiškai 
su Barbara. 


* Gali ateiti arčiau (angl. ). 

— Niekis... - nuramino ji vikriai atsistodama. - Rasime 
būdą jumis pasirūpinti. Eime maudytis. 

Keldamasis pastebėjau, jog Rudis kažkur dingęs. Jo rankš- 
luostis tebebuvo čia, toje pat vietoje. Akimirką dvejojau, kai 
staiga išgirdau sakant: 

— Ar tik nebūsiu savo brolio sargas? 

Bet kuriuo atveju jis turėjo būti čia pat. 

— Your friend looks sad*... - pastebėjo Barbara vandenyje. 

— Yes... His life is not funny**, - trumpai atsakiau. 

Ji užjaučiamai nusivaipė; sukau galvą nerasdamas dau- 
giau ką pasakyti šiuo klausimu. Man visuomet buvo ganėti- 
nai sunku kalbėti angliškai: šiaip taip surezgęs tris sakinius 
jausdavausi išsikvėpęs, tačiau kito būdo nebuvo. Beje, Bar- 
bara buvo ne ką geresnė šiuo atžvilgiu. Nusišluostęs pasi- 
tiesiau savo rankšluostį šalia jos ir mečiau: 

— You look a good girl. May I lick your pussy?*** 

— Ja, ja/**** —- žodžiai galbūt nebuvo labai tikslūs, tačiau 
ji puikiai suprato mano ketinimą. 

Ji atsikelė ir kojomis apžergė man veidą, - be jokios abe- 
jonės, ši padėtis buvo jai įprasta. Iš pradžių glamonėjau jos 
didžiąsias lūpas, tada įkišau du pirštus, bet tai jos pernelyg 
nejaudrino, - matyt, ji labiau reagavo varpute. Liežuviu spus- 
telėjau šią vietą; ji ėmė alsuoti stipriau. Žinojau, ką toliau 
daryti, kad jai suteikčiau neabejotiną malonumą. Ji švelniai 
kvepėjo muskusu, kiek sumišusiu su druskos nuosėdomis 
ant jos kūno; didelės krūtys iš lėto siūbavo ties mano veidu. 


* Tavo draugas kažkodėl liūdnas (angl. ). 

** Taigi, nelinksmas jo gyvenimėlis (angl. ). 

*** Atrodai nebloga mergaitė. Gal galėčiau išlaižyti tavo tarpvietę? (Angl.) 
**** Taip, taip! (Vok.) 

Buvau bespartinąs spustelėjimus liežuviu, kai pajutau ją įsi- 
tempiant; ji kiek išsitiesė. Pasukau galvą į šalį: Rudis su at- 
sikišusiu pilvu stovėjo per keletą metrų vis toks pat melan- 
choliškas. 

— Come!* — linksmai šūktelėjo jam Barbara.- Come with us!** 

Bet jis tik papurtė galvą, ir man pasigirdo, tarsi būtų su- 
murmėjęs panosėje: 

— Ne, ne, tai ne tai... 

Paskui sunkiai klestelėjo ant smėlio. Akimirką patylėjusi, 
Barbara vėl išskėtė kelius ir prisispaudė savo tarpviete man 
prie burnos. Uždėjęs rankas jai ant užpakalio, vėl įnikau ją 
laižyti, ir kaskart vis aistringiau; trumpai užsimerkiau norė- 
damas geriau pajusti jos skonį. Netrukus pajutau, kaip ma- 
žytė Pam burnelė apglėbia mano varpą. Saulė ir toliau ke- 
pinte kepino; buvo nuostabu. Pam turėjo gan savitą būdą 
čiulpti: ji tai darė veik nekrutindama lūpų, tik apglėbdama 
liežuviu mano varpos galiuką, kartais labai vikriai, o kartais — 
nepaprastai lėtai. 

Barbara jaudrinosi vis labiau, jos dejavimas vis stiprėjo. 
Patyrusi orgazmą, ji staiga išsirietė ir pratisai suriko. Atsi- 
merkiau: jos galva buvo atmesta, plaukai palaidi, krūtys sty- 
rojo stačios, — ji buvo tikras dieviško patelės grožio įsikūni- 
jimas. Pam čiulpiamas, ir pats buvau pasirengęs pratrūkti. 

— Gana, Pam... - maldavau ją. 

— Tu nenori patirti malonumo dabar? 

Barbara giliai kvėpuodama išsitiesė ant nugaros. 

— Noriu... Nagi, čiulpk mane... - pagaliau sutikau. 


* Ateik! (Angl.) 
** Ateik pas mus! (Angl.) 

Uždėdama ranką ant mano varpos ji man davė ženklą 
prisislinkti arčiau Barbaros, paskui su savo drauge persi- 
metė keletu žodžių vokiškai. 

— Ji sako, kad tu gerai laižai, nors esi vyras... — išvertė ji 
prieš suimdama kita ranka man už pautų. Aš dusliai sudeja- 
vau. Ji nukreipė mano varpą Barbarai į krūtinę ir vėl ėmė ją 
įnirtingai smaukyti laikydama pirštais apglėbusi varpos apa- 
čią. Žiūrėdama į mane Barbara nusišypsojo ir spustelėjo savo 
krūtis paryškindama jų apvalumą, o aš su jėga švirkštelėjau 
jai ant krūtinės. Buvau apimtas neaiškios baimės, akyse te- 
mo, tarsi per rūką regėjau Pam švelniai tepant sperma savo 
draugei krūtis. Išsitiesiau ant smėlio visiškai išsekęs; akyse 
visiškai aptemo. Pam ėmė laižyti spermą nuo Barbaros krū- 
tų. Tai mane be galo jaudino; akys sudrėko nuo ašarų. Ši- 
taip ir užmigau, ranka apkabinęs Barbaros liemenį, su lai- 
mės ašaromis akyse. 


Pam mane papurtė norėdama prikelti. Aš pramerkiau akis. 
Saulė leidosi į jūrą. 

— Laikas grįžti, - tarė ji. - Laikas grįžti, pone prancūze. 

Nieko negalvodamas ėmiau rengtis, visu kūnu jutau ne- 
apsakomą palaimą. 

— Kokia nuostabi popietė... - tyliai pratariau eidamas prie 
automobilio. 

Ji man pritarė linktelėdama galva. 

— Galima būtų nusipirkti prezervatyvų, - pridūriau. - Ma- 
čiau vaistinę Plaja Blankoje. 

— Jei tik nori... - atsakė ji švelniai. 

Rudis su Barbara mūsų jau laukė prie automobilio. Pam 
įsitaisė priekyje. Vakaro prietemoje rusvas plynės atspalvis 

darėsi dar ryškesnis, kone oranžinis. Keletą kilometrų va- 
žiavome tylėdami, paskui Pam kreipėsi į Rudį: 

— Tikiuosi, jog jūsų per daug nešokiravome? 

— Ne, ne, nė kiek, panele, - jis liūdnai šyptelėjo. - Aš tik 
truputį... Truputį... Man reikia atleisti, - ūmai baigė. 

Grįžus į viešbutį, Rudis kaip visada ketino eiti gulti, ta- 
čiau Pam primygtinai norėjo, kad pavakarieniautume visi 
kartu; ji sakėsi žinanti restoraną šiaurinėje salos dalyje. 


Bulvės Lansarotėje - mažos ir raukšlėtos, tačiau labai ska- 
nios. Jos verdamos savitai: sudedamos į molinį puodą su 
dangčiu, į kurį tik truputį įpilama labai sūraus vandens. Vir- 
damas vanduo išgaruoja, o druska plutele nusėda ant bul- 
vių suteikdama joms nepaprastą skonį. 

Pam ir Barbara gyveno netoli Frankfurto. Barbara dirbo 
kirpykloje. Nelabai gerai supratau, ką veikė Pam, bet jos 
darbas turėjo būti susijęs su tam tikromis finansinėmis pa- 
slaugomis, ir jį daugiausia galima buvo atlikti internetu. 

— Aš nelaikau savęs lesbiete, - aiškino Pam. — Aš tiesiog 
gyvenu su Barbara, štai ir viskas. 

— Tu jai ištikima? — klustelėjau. 

Ji kiek raustelėjo. 

— Taip... dabar taip, mudvi esame ištikimos viena kitai. 
Išskyrus retus santykius su kokiu nors vyru, bet tai visai kas 
kita, tai neturi jokios reikšmės. 

Žvilgtelėjau į Barbarą, skaniai valgančią bulves. Sėdėda- 
mas priešais ją Rudis valgė be didelio ūpo, tik knibinėjo sa- 
vo lekštėje; pokalbio taip pat nepalaikė. Jis ėmė man kelti 
nerimą, ir išties nežinojau, kaip su juo elgtis. Barbara pakė- 
lė į jį akis 1r šypsodamasi tarė: 

— You should eat. It's very good“. 

Jis klusniai pasmeigė šakute bulvę. 

Jos ketina įsikurti Ispanijoje, paaiškino man Pam, kai tik 
ji galėsianti visą savo darbą atlikti internetu. Tik ne Lansa- 
rotėje, greičiau Maljorkoje ar Kosta Blankoje. 

— Maljorkoje vokiečiai turėjo nemalonumų, - tariau. 

— Žinau... — atsakė ji. - Viskas susitvarkys. Šiaip ar taip, 
mes esame Europoje. Beje, vokiečiai nenori pasilikti Vo- 
kietijoje, nes ten gyventi nemalonu ir šalta, o dar dėl to, jog 
ten pernelyg daug turkų. Jei tik vokiečiai turi kiek pinigų, 
jie išvyksta į pietus, ir niekas negali jiems sukliudyti. 

— Ko gero, Turkija taip pat greitai taps Europos dalis, — 
pastebėjau aš. — Taigi vokiečiai galės laisvai ten važinėti. 

Ji nuoširdžiai nusišypsojo. 

— Galbūt jie taip ir padarys... Jie gan keisti, tie vokiečiai. 
Nors jie ir mano tėvynainiai, vis tiek man labai patinka. Mal- 
jorkoje mes turime daug draugų vokiečių ir ispanų. Tu irgi 
galėsi atvažiuoti, jeigu norėsi. 

Paskui ji man prasitarė, jog juodvi su Barbara norinčios 
turėti vaikų. Juos greičiausiai turėtų išnešioti Barbara, ka- 
dangi ji troško nedirbti. Jos neketina griebtis dirbtinio ap- 
vaisinimo; joms atrodo kur kas paprasčiau kreiptis paslau- 
gos į kurį nors iš draugų, nes pažįstančios daugybę tokių, 
kurie su malonumu sutiktų apvaisinti Barbarą. 

— Nė kiek tuo nesistebiu... - atsakiau. 

— O tu nesutiktumei? - visai netikėtai klustelėjo Pam. 

Iškart nieko jai neatsakiau; pasijutau gan nejaukiai. Be 
abejo, kad sutikčiau; net jeigu iki šiol niekad apie tai ir ne- 


* Valgykit. Labai skanu (angl. ). 

buvau pagalvojęs, tikrai sutikčiau; netgi su didžiausiu 
džiaugsmu sutikčiau. Pam susizgribo buvusi pernelyg sta- 
čiokiška. Ji draugiškai patapšnojo man ranką. 

— Dar pasikalbėsime apie tai... - tarstelėjo. - Dar pasikal- 
bėsime apie tai su Barbara. 

Norėdami išvengti varžančio pokalbio, ėmėme kalbėti 
apie ispanes; vieningai nusprendėme, kad verta su jomis pa- 
simylėti. Joms ne tik patinka seksas, dažniausiai jos yra di- 
džiakrūtės, ir apskritai jos šaunios merginos, paprastos ir 
visuomet liekančios savo vietoje, tikra priešingybė italėms, 
kurios taip įtikėjusios savuoju grožiu, jog net praeina noras 
jas dulkinti, nors iš pradžių viskas klostosi kuo puikiausiai. 
Šitaip mes plepėjome apie šį bei tą, kol atnešė desertą — 
crėme brūlė* su cinamonu. Paskui užsisakėme anyžių degti- 
nės. Kad ir kaip stengiausi, man vis dėlto nepavyko įtraukti 
Rudžio į pokalbį; jis sėdėjo savo kėdėje tylus, kone visiškai 
atbukęs. Praradęs viltį, tariau: 

— O kaipgi belgai? Ką apie juos galima pasakyti? 

Jis įsmeigė į mane pasibaisėjimo kupiną žvilgsnį, lyg prie- 
šais jį būčiau atvėręs bedugnę. 

— Belgai - šūdina iškrypėlių tauta, kuriai patinka žemin- 
ti save pačią, —- pradėjo jis iškalbingai. - Aš jums tai jau 
sakiau pačią pirmą dieną. Belgija — tai šalis, kuri niekad 
neturėjo egzistuoti. Pamenu šūkį, kurį teko matyti viena- 
me alternatyviosios kultūros centre: „Subombarduokite 
Belgiją“; ir aš tam visiškai pritariu. Ir vedžiau aš marokie- 
tę tik norėdamas pabėgti nuo belgių... Vėliau ji mane pali- 
ko... — tęsė jis pasikeitusiu balsu. - Ji grįžo prie savo kvailo 


* Tradicinis prancūzų desertas iš pieno. cukraus ir kiaušinių (vert. past. ). 

islamo, išsivežė mano dukteris, ir aš jų daugiau niekad ne- 
pamatysiu. 

Barbara metė į jį užuojautos kupiną žvilgsnį, ir aš paste- 
bėjau Rudžio akies kamputyje sužvilgant ašarą. Ji nieko ne- 
suprato, suprato tik intonaciją, kuria visa tai buvo pasakyta, 
bet to užteko, kad suvoktų, jog priešais ją sėdi žmogus, puo- 
lęs į visišką neviltį. 

Ką dar galima buvo pridurti? Žinoma, nieko. Pripyliau 
Rudžiui dar vieną taurelę anyžių degtinės. 


Grįždami atgal kalbėjomės nedaug. Viešbučio hole Pam su 
Barbara kelissyk iš eilės pabučiavo Rudį į skruostus linkė- 
damos jam labos nakties. Aš jam paspaudžiau ranką, mėgi- 
nau švelniai papurtyti už peties. Beje, vyrai mažiau gabūs 
tokiems dalykams. 

Užėjęs pas vokietes į kambarį, jaučiausi kiek kvailokai su 
savo prezervatyvais, nes visiškai neturėjau nuotaikos užsiimti 
seksu. Pam paaiškino Barbarai, kas ir kaip, šioji ją nutraukė 
1r pasileido tratėti vokiškai. 

— Ji sako, jog priešingai, jog kaip tik dabar turėtume my- 
lėtis; mums visiems trims tai būtų tik į naudą. Aš jai prita- 
riu, —- baigė Pam ir uždėjo ranką man ant varpos. 

Paskui ji atsegė man kelnes ir nusmaukė jas ant grindų. 
Išsirengusi Barbara atsiklaupė priešais ir ėmė mane čiulpti. 
Buvo be galo malonu: ji švelniai lūpomis apglėbė mano var- 
pos galiuką ir iš lėto, tačiau atkakliai, centimetras po centi- 
metro, stūmė ją vis gilyn ir gilyn; tada ėmė judinti liežuvį. 
Po poros minučių pajutau, jog daugiau negalėsiu susilaiky- 
ti, ir garsiai šūktelėjau: 

— Nagi! 

Barbara iškart suprato, griuvo ant lovos ir pražergė šlau- 
nis. Užsimovęs prezervatyvą, įstūmiau varpą jai į makštį. Pam 
sėdėjo šalimais ir mus stebėdama glostėsi. 

Varpą įstūmiau giliai, — iš pradžių stumdžiau ją lėtai, o 
paskui tankiai; Pam jai glamonėjo krūtis. Barbara jautė ma- 
lonumą, buvo visiškai atsipalaidavusi, tačiau iki orgazmo dar 
buvo toli, kai pagaliau Pam ryžosi. Uždėjusi ranką savo drau- 
gei ant tarpvietės, ji ėmė įnirtingai spaudyti jai varputę vik- 
riais smiliaus ir didžiojo piršto judesiais. Akimirką sustin- 
gau. Jaučiau, kaip ritmingai susitraukinėja Barbaros makš- 
tis ir tankėja kvėpavimas. Pam valiūkiškai apėmė kita ranka 
man pautus ir juos švelniai spustelėjo vis taip pat greitinda- 
ma darbą pirštais. Ji tai darė taip puikiai, jog mudu su Bar- 
bara patyrėme malonumą tuo pat metu: aš — garsiai suri- 
kau, oji - pratisai, kimiu balsu. 

Apsikabinęs Pam nusėjau jos pečius bei kaklą bučiniais, 
o Barbara emė ją laižyti. Ji pasiekė viršūnę kiek vėliau, gan 
ramiai, kelissyk suspigdama veriamu balsu. 

Jaučiausi išsekęs, todėl nuėjau atsigulti į atskirą lovą: išties 
tai buvo lovelė, skirta vaikui; o didžiojoje lovoje Pam su Bar- 
bara ir toliau jaudrino bei čiulpė viena kitą. Aš buvau visiškai 
nuogas ir laimingas. Žinojau, jog labai gerai miegosiu. 


Rytojaus dienai nebuvome numatę jokios programos nei nu- 
tarę vėl pasimatyti. Vis dėlto apie vienuoliktą valandą ėmiau 
nerimauti, nes niekur nemačiau Rudžio. Nuėjęs pasibeldžiau 
į jo kambario duris. Be atsako. Pasiteiravau viešbučio pri- 
imamajame. Budėtojas man pasakė, jog jis išvyko anksti ry- 
tą su visais daiktais; jis nežinąs kur. Ne, į viešbutį jis sakė 
daugiau negrįšiąs. 

Nuėjau tai pranešti Pam su Barbara, kurios gulėdamos 
šalia baseino deginosi saulėje. Staiga prie manęs priėjo vieš- 
bučio darbuotojas su vokeliu rankoje. Rudis paliko žinutę. 
Užlipau į savo kambarį jos perskaityti. Tai pasirodė esąs ke- 
lių puslapių laiškas, parašytas juodu rašalu, smulkia ir aiškia 
rašysena. 


Gerbiamas Pone, 

pirmiausia noriu Jums padėkoti už tai, kids šias keletą dienų 
su manimi elgėtės kaip su žmogiška būtybe. Jums tai gali at- 
rodyti menkniekis, bet man - ne. Jūs tikriausiai nežinote, ką 
reiškia būti mentu; jums sunku suprasti, jog mes sudarome 
visiškai atskirą visuomenės dalį, nuolat įtarinėjamą ir nieki- 
namą kitų šalies gyventojų, turinčią savitas apeigas. Jums, 

be abejo, taip pat nesuprantama, ką reiškia būti belgu. Jūs 
netgi neįsivaizduojate, su kokiu smurtu - slaptu ir viešu - su 
kokiu nepasitikėjimu ir baime mums tenka susidurti kasdie- 
niame darbe. Įdomumo dėlei pamėginkite pasiklausti kelio 
pirmą Briuselio gatvėje sutiktą praeivį, ir jūs būsite priblokš- 
tas. Mes Belgijoje esame išstumti iš vadinamosios „visuome- 
nės“; mes neturime nieko bendra, aplink - vien pažemini- 
mas ir baimė. Žinoma, tai būdinga visoms Europos tautoms; 
tačiau dėl daugelio priežasčių (kurias istorikas galėtų, be abe- 
jo, paaiškinti) šis degradavimo procesas ypač sparčiai plėto- 
jasi Belgijoje. 

Noriu jums dar kartą pasakyti, kad jūsų elgesys su dviem 
draugėmis vokietaitėmis manęs nė kiek nešokiravo. Mudu su 
žmona paskutinius dvejetą bendro mūsų gyvenimo metų uo- 
liai lankėmės tam tikrose vietose, kurias priimta vadinti „ne- 
konformistinių“ porų klubais. Ji ten patirdavo didžiulį malo- 
numą ir aš taip pat. Tačiau bėgant laikui - ir nežinau kodėl — 
reikalai ėmė krypti į blogąją puse. Tai, kas pradžioje buvo links- 
ma šventė be jokių tabu, ilgainiui virto iškrypėliška rutina, nuo- 
bodžia ir bejausme, giliai persunkta narcisizmo. Mudu nemo- 
kėjome laiku baigti šio žaidimo. Pagaliau priėjome prie to, jog 
tokiuose pasilinksminimuose patirdavome vien tik pažemini- 
mą, pasitenkindavome vien pasyviai stebėdami ekshibuojan- 
tis tobulus seksualinius monstrus, tarp kurių mums nebebuvo 
vietos, turint galvoje mūsų amžių. Ko gero, būtent tai paskati- 
no Mano žmoną - protingą, jautrią ir be galo išsilavinusią mo- 
terį - priimti siaubingą sprendimą atsiversti į islamą. Nežinau, 
ar galima buvo išvengti tokios pabaigos, bet kai permąstau viską 
nuo pat pradžios - štai jau dveji metai, kai aš nuolat apie tai 
mąstau - net neįsivaizduoju, kaip būčiau galėjęs viso to išvengti. 

Seksas yra didžiulė jėga, ir jeigu jo atsisakoma, gyvenimas 
tampa nevisavertis. Yra dar ir toks dalykas kaip kinų barje- 
ras, lygiai kaip ir kalbos barjeras. Mes, kaip vyrai, vienas ir 
antras, pasirodėme esą priversti tenkintis gan ribotais santy- 
kiais, ir aš labai puikiai suprantu, ko jūs geidėte siekdamas 
susitikti su tomis dviem vokietaitėmis; aš jus puikiai supran- 
tu ir esu jums už tai dėkingas. Gaila, bet man jau per vėlu. 
Depresijos esmė yra ta, kad į ją puolęs žmogus praranda bet 
kokį potraukį seksui, kuris, ko gero, būtų vienintelis dalykas, 
padedantis numalšinti tą siaubingą, nuolat persekiojantį ne- 
rimą. Jūs net negalite įsivaizduoti, kaip man sunku buvo ryž- 
tis šiai kelionei. 


Žinau, kad tai, ką perskaitysite toliau, jus be galo nuliūdins ir 
iš dalies jausitės dėl to kaltas. Bet išties taip nėra, ir aš dar sykį 
patikinu, jog jūs padarėte visa, kas nuo jūsų priklausė, kad 
padėtumėte man grįžti į „normalų“ gyvenimą. Trumpai tariant, 
aš nusprendžiau išpažinti raelininkų religiją. Man jau yra tekę 
turėti reikalų su jos atstovais dar Belgijoje; tačiau nežinojau, 
kad Lansarotė yra svarbus šios religijos išpažinėjų centras, tai- 
gi ši kelionė iš esmės padėjo man žengti lemiamą žingsnį. Su- 
prantu, kad įstojimą į „sektą“ ir jos keliamą reikalavimą tam 
tikra prasme atsisakyti savosios laisvės vakariečiai, be abejo, 
laiko dramatišku žmogaus pralaimėjimu - pralaimėjimu sau 
pačiam. Norėčiau pamėginti jums paaiškinti, kodėl gi toks jaus- 
mas šiuo atveju man atrodo nepagrįstas. 

Ko mes galime tikėtis iš gyvenimo? Štai klausimas, kurio, 
man regis, sunku išvengti. Kiekviena religija savaip ieško atsa- 
kymo į jį; netikintieji irgi klausia savęs to paties ir kone tais 
pačiais žodžiais. 

Raelininkai pateikia visiškai naują atsakymą į šį klausimą, 
jie siūlo kiekvienam nuo šiol ir dar šioje žemėje pasiekti fizinį 
nemarumą. Iš kiekvieno naujo nario paimamas odos tepinė- 
lis, kuris vėliau laikomas labai žemoje temperatūroje. Nuolat 
palaikomi ryšiai su biotechnologijos bendrovėmis, daugiausia 
pasiekusiomis žmonių klonavimo srityje. Geriausių specia- 
listų nuomone, praktinis projekto įgyvendinimas - tik keleto 
metų klausimas. 

Toliau Raelis siūlo minčių bei prisiminimų nemarumą, per- 
keliant atminties turinį į tarpinę laikmeną prieš dar sykį įšvirkš- 
čiant į naujo klono smegenis. Išties toks pasiūlymas labiau 
primena fantastiką, bent jau kol neturime jokio techninio pa- 
grindo, reikalingo šiam pasiūlymui įgyvendinti. Kad ir kaip ten 
būtų, keista yra priskirti „sektai“ organizaciją, pateikiančią to- 
kius novatoriškus bei techniškai pagrįstus atsakymus į daugy- 
bę klausimų, kuriuos kitos religijos nagrinėja daug iraciona- 
liau bei metaforiškiau. Mažiausiai įtikima jų doktrinoje, be 
abejo, yra tai, jog egzistuoja kažkokie elohimai - nežemiško- 
sios būtybės, sukūrusios, anot jų, gyvybę Žemėje prieš daugelį 
šimtų milijonų metų. Ši hipotezė nėra visiškai absurdiška, an- 
tra vertus, dėl vienokios ar kitokios priežasties įvairioms žmo- 
nių bendrijoms sunkiausia prieiti prie vienos nuomonės dėl 
to, kas valdo pasaulį. 

Finansiniai kaltinimai, iškelti raelininkams kaip „sektai“, 
taip pat nėra pagrįsti. Kiekvienas narys moka bendruomenei 
tik 10 proc. savo pajamų - nei daugiau, nei mažiau. Žinoma, 
Jeigu jis nusprendžia palikti savo namus ir persikelti gyventi į 
bendruomenę, jo įnašas privalo būti didesnis. Tai aš ir nuspren- 
džiau padaryti. Mano namas tapo man bevertis; aš jame nesi- 
Jaučiu kaip savo namuose nuo tada, kai išvyko mano žmona 

su dukterimis. Be to, jis yra itin neramioje miesto dalyje, kur 
aš, kaip policininkas, kasdien patiriu įžeidinėjimus. Taigi na- 
mą žadu parduoti, o pats įsikurti vienoje raelininkų bendruo- 
menėje, veikiančioje Belgijoje. 

Visa tai gali jums pasirodyti gan netikėta, ir aš jokiu būdu 
nemėginsiu teisintis, Og Šis mano sprendimas yra gerai apgalvo- 
tas ir priimtas ilgai apmąsčius visus už ir prieš. Vis dėlto norė- 
čiau, kad jūs suprastumėte vieną dalyką - šiaip ar taip, dabarti- 
niame savo gyvenimo tarpsnyje neturiu daugiau ką prarasti. 


Baigdamas šį ilgą laišką, noriu jums padėkoti už kantrybę ir 
žmogiškumą bei palinkėti kuo geriausios kloties gyvenime jums 
ir jūsų šeimai. 


Pagarbiai 
Rudis 


Padėjau laišką į šalį; jaučiausi prislėgtas. Taigi jis ketino iš- 
eikvoti pinigus, gautus už parduotą namą. Viso gyvenimo 
santaupos bei paskolos eina perniek. Kita vertus, raelinin- 
kai galėjo būti ir garbingi. Baisiausia dėl sektų yra tai, jog 
dėl nieko nesi tikras, iki kyla skandalas. 

"Trumpai perpasakojau laiško turinį Pam ir Barbarai. Visi 
trys nusprendėme daugiau nebevažinėti po salą. Grąžinau 
agentūrai išsinuomotą automobilį, o likusią dienos dalį pra- 
leidau su merginomis prie baseino. Pam baigė skaityti Mari 
Desplešen romaną, kuris jai ne itin patiko. Pasiūliau jai per- 
skaityti Emanuelio Kareros knygą „Priešininkas“; žinoma, tu- 
rėjau tik prancūziškąjį leidimą, bet jeigu būtų sunku ką nors 
suprasti, visuomet galėčiau jai pagelbėti. Aš neturėjau jokio 
noro skaityti; išsitiesęs šezlonge stebėjau debesis. Stengiausi 
apie nieką negalvoti, ir taip buvo geriausia. 

Tą vakarą sugulėme visi trys apsikabinę didžiojoje lovo- 
je, tačiau nesantykiavome. Gulėjome taip, tarsi būtume no- 
rėję nuo kažko apsisaugoti; tarsi būtume jautę šioje saloje 
esant kažką negera, tarsi ore būtų tvyrojusios piktosios po- 
žeminės jėgos. Kita vertus, galimas daiktas, jog Raelis yra 
puikus pranašas ir jo mintys išties padės išgelbėti žmoniją. 

Šiaip ar taip, viena buvo tikra: tai, kas nutiko Rudžiui, galė- 
jo nutikti bet kuriam iš mūsų; nė vienas nebuvome nuo to 
apdraustas. Jokia socialinė padėtis, jokie ryšiai nebuvo už- 
tikrinti šioje visuomenėje. Mes gyvenome naujo pasaulio 
pradžios ir visuotinio griovimo laikais. 

Kitą rytą Pam su Barbara palydėjo mane į oro uostą. Mes 
daugiau neužsiminėme apie vaiką, kurį Barbara būtų galė- 
jusi išnešioti; tačiau atsisveikinant, mums stovint priešais me- 
talo detektoriaus vartus, jutau, kaip ji spaudžia mane savo 
glėbyje apimta keisto jausmo. Pam pamojavo man ranka, ir 
aš nuėjau koridoriumi, vedančiu į išvykimo salę. 

Lėktuvui kylant į orą, paskutinįkart mečiau žvilgsnį į ug- 
nikalnių virtinę, kuri brėkštančios dienos prieblandoje at- 
rodė tamsiai raudona. Ar jie kėlė pasitikėjimą, o gal at- 
virkščiai - grėsmę? Nebūčiau galėjęs atsakyti; tačiau, šiaip 
ar taip, jie stūksojo tarsi įkūnydami nuolatinį atsinaujini- 
mą, naują pradžią. Atsinaujinimą ugnimi, pamaniau sau: 
lėktuvas kilo į orą; paskui, sukdamas virš vandenyno, pa- 
krypo ant šono. 


Paryžiuje buvo šalta, oras, kaip ir įprasta šiuo metų laiku, 
buvo nemalonus. Ir ko gi daugiau norėti? Kiekvienas žino, 
kas ir kaip. Turėjau ir vėl priprasti prie nesibaigiančios Žie- 
mos; O ir prie dvidešimtojo amžiaus, kuris taip pat, regis, 
neketino baigtis. Man buvo visiškai suprantamas Rudžio pa- 
sirinkimas. Vis dėlto vienu klausimu jis klydo: galima kuo 
puikiausiai gyventi, neturint jokios vilties gyvenime; dažniau- 
siai taip ir atsitinka. Apskritai žmonės gyvena užsidarę ir 
džiaugiasi, kad jų telefonas niekados nesuskamba, o kai su- 
skamba, jie palieka įjungtą asmeninį atsakiklį. Geriausios 

naujienos, kai jų iš viso nėra. Dažniausiai žmonės tokie ir 
esti. Ir aš taip pat. 

Net jeigu ir nėra ko daugiau tikėtis iš gyvenimo, vis tiek 
išlieka tam tikra baimė. Pastebėjau, jog mano kvartale atsi- 
randa vis daugiau kvaišalų platintojų. Eilinį kartą nuspren- 
džiau persikelti arčiau Nacionalinės asamblėjos; žmonėms 
sakiau, kad noriu gyventi arčiau darbo, tačiau iš esmės no- 
rėjau gyventi tokiame kvartale, kur pilna policininkų. Ne- 
mačiau jokio reikalo būti nudurtas peiliu kokio nors bepro- 
čio, pajutusio kvaišalų stygių. 


Bėgo mėnesiai. Iš Pam ir Barbaros gavau daugybę atvirukų, 
į kuriuos joms atsakiau; tačiau niekaip negalėjome rasti lai- 
ko vėl pasimatyti. Kartais iš laikraščių išsikirpdavau kokį 
straipsnį apie raelininkų tikėjimą. Beje, gan retai; tai grei- 
čiau buvusi diskretiška sekta. Didžiausią straipsnį, pasiro- 
džiusį laikraštyje Nouvel Observateur kovo 23 dieną, puošė 
dvylikos vyrų, vilkinčių baltais drabužiais su siuvinėtomis li- 
turginėmis juostomis ant kaklo, nuotrauka. Pačiame būre- 
lio viduryje stovėjo Klodas Vorilonas, kitaip tariant, pats Ra- 
elis. Vyrai išdidžiai buvo apstoję apgailėtiną polistireno ma- 
ketėlį, vaizduojantį būsimąjį „nežemiškųjų būtybių priėmi- 
mo miestą“. Rudžio nuotraukoje nebuvo. Projektas stūmė- 
Si į priekį, rašoma straipsnyje; pavyko susitarti su vietos 
valdžia, taigi statybos Lansarotėje buvo leistos; jos turėjo 
būti pradėtos artimiausiais mėnesiais. 


2000-ųjų birželio 18 dieną Monrealyje įvyko paskaita-deba- 
tai, kurių tikslas buvo paremti žmonių klonavimo teoriją. 
Pirmąkart susitikę ant vienos pakylos, pranašas Raelis ir 

amerikiečių genetikas Ričardas Sydas paskelbė bendros 
struktūros, kuri nepriklausysianti nuo jokios religijos, sukū- 
rimą: savo ruožtu daktaras Sydas skelbėsi visados buvęs ir 
esąs krikščionis metodistas. Jis pasirodė akiratyje tuomet, 
kai Valiant Ventura Limited Corporation* surinko daugybę 
milijonų dolerių būsimajai laboratorijai. Rašytojas Morisas 
G. Dantekas, dalyvavęs šioje paskaitoje, šiltai papasakojo 
apie šį įvykį vietos laikraštyje; tai buvo pirmasis svarbus in- 
telektinis indėlis, skirtas šiam reikalui. Netrukus laikraščio 
Libėration priede Rebonds** kilo gyvi debatai, kol juos nu- 
traukė mokinių vasaros atostogos. 


* Narsioji rizikingos veiklos ribotos atsakomybės korporacija (angl. ). 
** Šuolis atgal (pranc. ). 

Triukšmas kilo gruodžio pabaigoje, likus kelioms dienoms 
iki Kalėdų. Neseniai buvo aptiktas naujas pedofilų tinklas 
Belgijoje; šįsyk buvo apkaltinti raelininkų šalininkai. Pedo- 
filai, sekta, artėjančios Kalėdų ir Naujųjų metų šventės: gal- 
voje viskas jaukėsi. Laikraštis France-Soir pirmą kartą pir- 
mame puslapyje išspausdino ilgą vardų sąrašą, prasidedan- 
tį Aiša (11 metų amžiaus), o besibaigiantį Viljamu (9 metų 
amžiaus); nuotraukų nebuvo. Geltonomis raidėmis, įsirė- 
žusiomis per visą puslapį, buvo parašyta: „IŠDRESUOTI 
SEKSUI“. Šis detektyvas, siekdamas vienu sakiniu perteik- 
ti bylos esmę, buvo pavadintas labai keistai: „VAIKŲ OR- 
GIJOS PAS NEŽEMIŠKŲJŲ BŪTYBIŲ MEDŽIOTO- 
JUS“. Byla buvo tiriama Teismo rūmuose Briuselyje: radi- 
jas ir televizija, įpratę lūkuriuoti prie šių rūmų nuo tada, kai 
juose buvo nagrinėjama Diutru byla, nusiuntė į vietą gerai 
pasikausčiusių Žurnalistų. 

Netrukus paaiškėjo, kad visi raelininkai, vedę ar ne, lais- 
vai seksualiai santykiaudavo ir kad orgijos, kuriose daly- 
vaudavo iki šimto žmonių, būdavo reguliariai rengiamos 
bendrijos būstinėje Briuselyje. Šios sektos išpažinėjų vai- 
kai nelikdavo tokių vaizdų nuošalyje; kartais jie būdavo 

tik stebėtojai, o kartais — ir šių orgijų dalyviai. Nebuvo pa- 
teiktas joks smurto ar prievartos liudijimas vaikų atžvil- 
giu; tačiau buvo aišku, jog mažamečiai vaikai buvo tvirki- 
nami. Parodymai kalbėjo patys už save. „Kai tėtės draugai 
likdavo nakvoti mūsų namuose, aš užlipdavau į viršų jų 
pačiulpti“, - pasakojo dvylikos metų Aurelija. Keturias- 
dešimt septynerių Nikolė nieko neslėpdama prisipažino ke- 
letą metų turėjusi kraujomaišiškų lytinių santykių su savo 
dviem sūnumis, kuriems šiandien - dvidešimt ir dvidešimt 
treji metai. 

Labiausiai straipsnio komentatorius pribloškė įspėtųjų as- 
menų požiūris šiuo klausimu. Iš esmės pedofilas yra gėdin- 
ga, didžiai prislėgta ir visiškai sugniuždyta būtybė. Pats bū- 
damas sukrėstas savo veiksmų, jis yra slegiamas, jog negali 
valdyti savo iškrypėliškų instinktų. Dažniausiai jis arba su- 
pykęs ginasi, arba prašosi bausmės, pajunta kaltę ir sąžinės 
graužimą, reikalauja būti gydomas, su didžiausiu dėkingu- 
mu sutinka būti iškastruotas cheminiu būdu. O raelininkai 
ne tik kad nejuto jokio sąžinės graužimo, bet ir laikė save 
papročių evoliucijos pirmtakais ir teigė, jog visuomenė bū- 
tų kur kas geresnė, jeigu Žmonija turėtų sąžinės elgtis taip 
kaip jie. „Mes suteikėme malonumą savo vaikams. Nuo pat 
mažens juos išmokėme patirti pasitenkinimą bei teikti jį ki- 
tiems. Mes, kaip tėvai, puikiai atlikome savo pareigą“, — 
maždaug tokia buvo jų nuomonė. 

Rudis buvo tarp įspėtųjų. Jo atvejis nebuvo pats sunkiau- 
sias, tačiau davė pradžią šios bylos tyrimui. Jis buvo kaltina- 
mas tvirkinęs mažametę vienuolikos metų mergaitę, vardu 
Aiša. „Jis mane išrengdavo, bučiuodavo mano kūną, liesda- 
vo tarpvietę“, - pasakojo Aiša tardytojams. Tai jos motina, 

buvusi šios sektos išpažintoja, parašė skundą. Rudžiui išties 
nesisekė su marokietėmis. Musulmonai buvo įtūžę, ypač dėl 
to, kad jis —- buvęs policininkas (jis, suprantama, buvo išsyk 
atleistas iš tarnybos, vos tik byla buvo iškelta); reikėjo už- 
sitikrinti gynybą. „Ji man sakydavo, jog aš esu geras, kartais ji 
pati manęs prašydavo paliesti jos tarpvietę...“ — pareiškė jis 
tardytojams nenustodamas raudoti. 


Gruodžio 30 dieną Klodas Vorilonas, kuriam pavyko išvengti 
kaltinimų, atvyko į Briuselį ir dalyvavo taip lauktoje spau- 
dos konferencijoje. Joje dalyvavę žurnalistai neturėjo jokio 
pagrindo jo gailėtis, tai labiau panėšėjo į atvirą puolimą. 
Raelis sumaniai gynė nešvarius savo sekėjų belgų darbus. 
Visos sekso formos buvo leistinos ir netgi skatinamos tarp 
tikinčiųjų, kad ir koks jų amžius, lytis ar šeiminiai ryšiai; 
visa tai teikė vien tik malonumą ir, žiūrint elohimų akimis, 
buvo nuostabu. „Jis net nesuvokia, jog bus visiškai sunai- 
kintas...“ — sušnabždėjo laikraščio Figaro korespondentas. 
Vadinamasis pranašas laikėsi puikiai; prožektorių šviesa ap- 
švietė jo kiek žilstelėjusią barzdą. Matydamas visuotinį su- 
glumimą jis pasinaudojo proga patraukti klausytojų dėmesį 
paskelbdamas, kad Jėzus Kristus ir Mahometas - apgavi- 
kai; tarp kita ko, jis rėmėsi Moze. 

— Tai, ką jūs siūlote savo sekėjams, yra vis dėlto labai nu- 
tolę nuo dekalogo, tai yra dešimties Dievo įsakymų... — pa- 
stebėjo vyriausiasis laikraščio Soir redaktorius, pirmąkart jį 
nutraukdamas. 

Raelis pasinaudojo proga išdėstyti savo nuomonę šiuo 
klausimu. Tiesą sakant, Mozę buvo aplankiusios nežemiš- 
kosios būtybės, kitaip tariant - elohimai, tačiau jis neteisin- 

gai supratęs šią Žinią; Iš čia ir atsiradusi tokia nesąmonė kaip 
dekalogas. Buvo prarasta nemažai laiko. Laimei, jis, pirmas 
tikrasis jo įpėdinis, atėjęs dabar perduoti šį dieviškąjį žodį. 

— Po galais, jis mus provokuoja siekdamas reklamos... — 
sumurmėjo žurnalo Paris-Match korespondentas. 

Ir išties šį pokalbį išplatinus internetiniame sektos pusla- 
pyje pasipylė paklausimai dėl išsamesnės informacijos. Vo- 
rilonas, be jokios abejonės, jautėsi kaip nugalėtojas, - juo- 
lab kad jo asmeninis gyvenimas buvo nepriekaištingas; kaip 
sektos vadeivos, jo šeiminis gyvenimas buvo netgi tvarkin- 
gas bei ramus. Prokuratūra, atsakinėdama į klausimus dėl 
raelininkų judėjimo uždraudimo, tik parodė savo nekom- 
petentingumą. Teismas persekiojo pavienius asmenis, ku- 
rie privalėjo asmeniškai atsakyti už savo veiksmus; o tai, kad 
jie išpažino vieną ar kitą religiją, galėjo suteikti tik tam tik- 
ros informacijos, bet jokiu būdu nebuvo galima jiems iškel- 
ti baudžiamosios bylos. 


Mokymas plito labai greitai, kadangi niekas neprotestavo 
prieš paskelbtus faktus; tyrėjai vėl ėmė ieškoti pėdsakų. Ru- 
dis sėdo į kaltinamųjų suolą Teismo rūmuose Briuselyje kar- 
tu su kitais penkiolika sektantų. Visi jie buvo nusipelnę il- 
gus metus kalėti, tačiau atrodė ne per daugiausia dėl to nu- 
siminę. Patsai Rudis sėdėjo gan ramus, kone laimingas. Nuo- 
traukose pastebėjau - jis nešiojo kvadratinius akinius juo- 
dais rėmeliais; tai nebuvo pernelyg geras sumanymas. Bū- 
damas pilvotas, su ūsais ir tais savo didžiuliais akiniais, jis 
labiausiai atitiko klasikinį iškrypėlio pedofilo paveikslą. Vie- 
šoji nuomonė kaltinamiesiems buvo negailestinga, beveik 
kiekvieną dieną priešais Teismo rūmus vyko manifestacijos. 

Kaip ir įprasta, pasigirsdavo šūksnių, reikalaujančių grąžin- 
ti mirties bausmę. Vienas žurnalistas kažkur surado Aišos 
tėvą, jau daugelį metų nebegyvenantį su savo Žmona. Jis 
sakė geidaująs pamatyti, kaip „nupjaunami“ pautai tam, ku- 
ris nuplėšė jo dukters garbę, ir kad jis visiškai pasirengęs tai 
padaryti pats. 

Klodas Vorilonas buvo išklausytas teismo procese tik kaip 
liudytojas. Neaišku tiktai kodėl, nes jis asmeniškai nepažino- 
jo nė vieno iš kaltinamųjų. Jis buvo pasirengęs kalbėti tris 
valandas, tačiau jau po dešimties minučių teismo pirminin- 
kas jį nutraukė. Vis dėlto jis spėjo pranešti, jog raelininkų 
bažnyčia ketinusi pateikti naujo šventojo erotizmo, prieš 
daugelį tūkstantmečių išnykusio Vakaruose, pagrindus. Jis 
taip pat pranešė, jog raelininkų bendruomenėse bus stei- 
giamos savitarpio masturbacijos mokyklos, skirtos naujiems 
šalininkams ir mažiems vaikams. Pasak jo, masturbacija tu- 
rėjo būti laikoma kertiniu naujojo „jausmingumo katekiz- 
mo“ akmeniu. Baigdamas savo, kaip liudytojo, parodymus, 
jis priėjo prie kaltinamųjų suolo norėdamas paspausti jiems 
rankas; tačiau žandarai jam sukliudė. 

Kadangi Rudis savo išvaizda panėšėjo į tipišką pedotilą, 
jį, išeinantį iš teismo salės, dažnai apspisdavo Žurnalistai. 
Atrodė, jog jis jau apsiprato su tuo: į klausimus atsakinėjo 
mandagiai ir maloniai. Kažin ar jis suvokė bausmės, kurią 
užsitraukė, svarbą? Žinoma, kad taip; tačiau dėl nieko ne- 
apgailestavo. Jis pasitikėjo savo šalies teisingumu. Jo ne- 
graužė sąžinė. „Aš visuomet aplink save sėjau tik gėrį...“ — 
teigė jis. 

Byla užsitęsė, ypač dėl nuolat gaunamų skundų iš civilinių 
ieškovų. Šiais metais užsirašiau į kelionių agentūros Nou- 
velles Frontiėres siūlomą kelionę į Indoneziją. Sausio 27 die- 
ną palikau Paryžių ir išskridau į Denpasarą. Taigi skelbiant 
nuosprendį manęs čia nebuvo. 


PRIEDAS 


1730 metų rugsėjo 1-ąją, tarp devintos ir dešimtos valandos 
vakaro, Lansarotėje, vadinamojoje Timanfajos vietovėje, ūimai 
prasivėrė žemė. Netikėtai išnirusio milžiniško kalno viršūnė 
ėmė spjaudyti liepsnomis, kurios užgeso tik po devyniolikos 
dienų. Po savaitės prasivėrė dar viena praraja, ir verdančios 
lavos srautas užliejo Timanfają, Rodeo ir dalį Manča Blankos 
miestelio. Lava tekėjo šiaurinės pakrantės link, liejosi iš pra- 
džių neįtikėtinai greitai, tarsi liepsnojančio vandens krioklys; 
bet netrukus sulėtėjo ir tekėjo pamažu, panėšėdama į klampią 
melasą. Rugsėjo 9-ąją ir vėl su didžiausiu triukšmu, nelyginant 
perkūno griaudėjimas, iš po žemių išniro kalva. Nuo šio jos 
spaudimo lava pakeitė kryptį ir pasuko vakarinės salos pa- 
krantės link, kur pasiekusi ilgo slėnio žiotis per keletą minučių 
suniokojo Maretos bei Santa Katalinos gyvenvietes. Rugsėjo 
11-ąją ugnikalnis išsiveržė su dvigubai didesne jėga, ir lavos 
srautas, vėl spartėdamas, plūstelėjo ant Mazo kaimelio pake- 
lyje viską sudegindamas. Šešetą dienų su didžiausiu triukšmu 
lava liejosi nuo uolų į jūrą, ir šios vanduo pakrantėse užvirė, 
netrukus ant bangų ėmė plūduriuoti nenusakomi kiekiai ne- 
gyvų žuvų. Spalio 18-ąją ir vel trijose vietose virš Santa Katali- 
nos prasivėrė žemė, spjaudydama tirštus dūmus ir pratrūkda- 

ma verdančios lavos liūtimi, nuolaužomis bei įkaitusiais ak- 
menimis. Kurtinantys sprogimai, lydėję šiuos gamtos reiški- 
nius, taip pat juodi išmetamų akmenų, kurie netrukus nuklo- 
jo visą salos paviršių, debesys ne sykį privertė vietos gyventojus 
bėgti; tačiau jie ir vėl grįždavo į savo per stebuklą išlikusį kai- 
melį. Iki pat spalio 28-osios ugnikalniai ir toliau prasiveržda- 
vo lygiai taip pat; staiga paveikti kenksmingų garų, kurie, su- 
skystėję debesyse, liejosi ant visos salos nelyginant mirties lie- 
tus, ėmė kristi naminiai gyvuliai. Nuo lapkričio 1-os iki 10-0s 
dienos dūmai ir pelenai taip užnuodijo atmosferą, kad žmo- 
nių bei gyvulių gyvenimas saloje pasidarė veik neįmanomas; 
kaip tik tada dar vienas prasiveržusios lavos srautas užklojo ir 
taip storą, nespėjusį dar ataušti juodą vulkaninės kilmės sluoks- 
nį nuniokotose vietovėse. Lapkričio 27-ąją ir vėl pasikartojo 
tas pats. Išsiveržusios lavos srautas įsiliejo į jūrą su tokia jėga, 
kad vandenyje susidarė nedidelė salelė - nusidriekė išilgai kran- 
to. Gruodžio 16-ąją lava, iki tol nuolat įsiliedavusi į jūrą, ūmai 
pakeitė kryptį; ji užliejo Ciupaderą, - ir gyvenvietė virto milži- 
niška žarijų krūva, - o paskui nuniokojo Vega de Ugą. Sausio 
7-ąją ugnikalniai ir vėl prasiveržė. Ugnies upės, skęstančios be 
galo tirštuose dūmuose, tryško iš kiekvieno įtrūkimo, atsivėru- 
sio kalnų šlaituose. Šiuos dūmų debesis nuolat perskrosdavo 
galingi žaibai, lydimi mėlynos ir raudonos šviesos blykstelėji- 
mų, jiems iš paskos nelyginant per audrą pasigirsdavo baisus 
trenksmas; visa tai kėlė baimę salos gyventojams, nes jiems 
tuomet dar nebuvo žinoma, kas yra perkūnija. Sausio 21-ąją 
krateryje iškilo milžiniškas kalnas, dar didesnis už ankstesnius, 
ir tą pačią dieną vėl pradingo sukeldamas baisų sprogimą; 
trenksmas nuvilnijo per visą salą, o pelenai ir akmenys nuklo- 
Jo jos paviršių. Vasario 3-iąją naujai išsiveržusios lavos srau- 

tas užtvindė Aldea de Rodeo*. Kovo 20-ąją pasirodė nauji ug- 
nikalnių kūgiai su krateriais viršuje, kurie čia pat imdavo veikti. 
Balandžio 13-ąją ūmai iškilo du kalnai, tarsi išstumti iš po 
žemių nematomų jėgų. Birželio 4-ąją atsivėrė trys didžiuliai 
plyšiai, ir salą sudrebino galingi žemės drebėjimai; iš kiekvie- 
no tokio įtrūkimo vertėsi siaubingi liepsnų liežuviai. Šį sykį 
kilo visiška panika, ypač Timanfajoje, kurioje ir prasidėjo ši 
baisinga nelaimė. Birželio 18-ąją iš po žemių išniro dar vienas 
ugnikalnio kūgis, pats aukščiausias iš iškilusių ant Mazo, Santa 
Katalinos bei Timanfajos griuvėsių, jo šlaite atsivėrė krate- 
ris, spjaudydamas liepsnos liežuvius ir pelenus, o iš kito ug- 
nikalnio, esančio šalia Mazo, virto tiršti dūmai, kurių anks- 
čiau nebuvo matyti. Visa vakarinė salos pakrantė buvo nu- 
sėta negyvų žuvų, tarp kurių galima buvo rasti pačių rečiau- 
sių ir keisčiausių rūšių, kurių salos gyventojai net nepažino- 
jo. Spalio ir lapkričio mėnesiais visur ir vėl nuvilnijo nauja - 
kiek silpnesnė - ugnikalnių prasiveržimų banga, o 1731 me- 
tų Kalėdos buvo liūdnos: visa sala ir vėl buvo sukrėsta vieno 
galingiausių požeminių smūgių, užregistruotų nuo pat šios 
ilgos nelaimės pradžios. 


(Tėvo don Andreso Lorenco Kurbado, 


Jaizos parapijos kunigo, kronika) 


* Rodeo kaimas (isp. ). 

